text:
“ओ रिक्शा
, ओ रिक्शा।
”
- कने फड़िक्केसँ जीबछ जोरसँ बाजल।
हाथमे बम्बैया बैग
, जिन्स
पेन्ट आ शर्ट पहीरिने
, दहिना
हाथमे चौड़गर घड़ी। फुल जुत्ता
, मौजा सेहो लगौने। बम्बैये हिप्पी कट केश
, बुच्चा मोछ आ आँखिपर चश्मा। बचनू रिक्शाबला अपन ताशक
संगीक संग ताश खेलाइत। ताशो ओहिना नहि खेलैत
, एक सेटपर चारु गोटेक चाह-पान खर्च
, हरलाहा पार्टीकेँ देमए पड़ैत। पाँचटा लाल
बचनूक जोड़ाकेँ। तेँ एक्केटा सेठ होइमे बाकी। एकटा लाल हएत
, चाह-पानक जोगार लगत। तेँ एकाग्र भऽ बचनू लालक पाछू
दिमाग लगौने। ताशक चौखड़ी लग आबि जीवछ दुइभेपर बैग रखि रुमालसँ मुँह लग हौंकए लगल।
कने काल हौंकि रिक्शाबलाकेँ चड़िअबैत कहलक- “हौ भाय
, हमरा बहुत दूर जाइक अछि
, झब दे चलह
?”
ताश परसँ नजरि उठा, जीबछ दिस देखि बचनू बाजल- “भाय, केहेन सुन्दर ठंढ़ा छै, कनी सुसता लाए। तोरो देखै छिअह जे पसीनासँ तड़-बत्तर
भेल छह। हमरो एक्केटा लाल बाकी अछि, दू-तीन खेपमे भइये जाएत। अगर जँ अपन लाल नहियो हएत आ विरोधियेकेँ दूटा कारी भऽ
जेतै, तैयो जीत हेबे करत।
बचनूक बात सुनि जीबछ शर्टो आ गंजिओ निकालि कऽ रौदमे
पसारि देलक। आसीन मास। तीख रौद। तइ परसँ गुमकी सेहो। रेलबे स्टेशनसँ जीबछ पएरे
आएल। किएक तँ स्टेशनक बगलेमे तेहेन खच्चा बाढ़िमे बनि गेल जे रिक्शो आ टमटमोक रास्ता बन्न भऽ
गेलै। पएरे लोक कहुना कऽ थाल-पानिमे टपैत। बाढ़ि तँ तेहेन आएल छल जे जँ स्टेशन
ऊँचगर जमीनपर नहि रहैत तँ ओहो भसि कऽ कतए-कहाँ चलि जाइत। मुदा तैयो स्टेशनक
पूबरिया गुमती, पुल आ आध
किलोमीटर रेलबे लाइन दहाइये गेल। रेलवेक दछिन तेहेन मोइन फोड़ि देलक जे गाड़िओ बन्न
भऽ गेल। डेढ़ मासमे पुलो बनल आ गाड़ियो चलब शुरू भेल।
गाममे रिक्शा बचनुएटा केँ। जइसँ कोनो तरहक
प्रतियोगिता नहि। प्रतियोगिता तँ शहर-बजारमे होइत, जइठाम सैकड़ो-हजारो रिक्शा रहैत। अनेरो रिक्शाबला सभ
रिक्शापर बैसि, इमहरसँ उमहर
घुमबैत आ बजैत- “कोट-कचहरी......बैंक.......पोस्ट आॅफिस....... कओलेज....
स्कूल..... स्टेशन..... बस स्टेण्ड...... अस्पताल.... बड़ा बजार..... सिनेमा चौक......
डाकबंगला..... भगतसिंह चौक..... आजाद चौक।
मुदा से तँ गाममे नहि। मुदा तेँ कि गामक रिक्शाबलाकेँ
कमाइ नहि होइत। खूब होइत। एक तँ गामक कच्ची रस्ता, तइ परसँ जहाँ-तहाँ टुटलो आ गहुम पटौनिहार सभ कटनौ।
एहेन सड़कमे दोसर कोन इंजनबला सवारी सकत। तेँ गामक सवारी रिक्शा। जइसँ गामक बेटी-पुतोहुक
विदागरी निमहैत। धन्यवाद तँ रिक्शेबलाकेँ दी जे बेचारा छातीपर भार उठा, कखनो चढ़ि कऽ तँ कखनो उतरि कऽ पार लगबैत।
कठिन मेहनतक पाइ कमाइत।
अखन धरि ताशक खेल नहि फड़िआइल। किएक तँ कखनो लाल कमि
जाए तँ कखनो कारी। अगुताइत जीबछ बाजल- “भाय, ताश नै फड़िऐतह। बहुत दुरस्त जाइक अछि। झब दे चलह।
नञि तँ अन्हार भेने तोरो दिक्कत हेतह आ हमरो अबेर भऽ जाएत। कहुना-कहुना तँ ऐठामसँ
सुग्गापट्टी पाँच कोस हएत।”
बचनू- “हँ, से तँ पाँच कोससँ कम नहिये हएत। मुदा तइसँ की? ई की कोनो शहर-बजार छिऐ जे रातिक कोन बात जे दिने
देखार पौकेटमारी, डकैती,
अपहरण होइ छै। ने रस्तामे भीड़-भड़क्का
आ ने कोनो चीजक डर। निचेनसँ जाएब।”
गामक बीचमे चौबट्टी। जइठाम पान-सातटा छोट-छोट दोकान।
जइसँ गामोक आ आनो गामक लोक चौक कहए लगल। चौकक पछबरिया कोनपर एकटा खूब झमटगर पाखरिक
गाछ। जइपर हजारो चिड़ैक खोँता। दिन भरि चिड़ै सभ चराउर करए बाहर जाइत आ गोसाँइ
निच्चा होइते पतिआनी लगा-लगा गाछपर अबए लगैत। कतेको रंगक चिड़ै तेँ सभ जातिक चिड़ै
अपन-अपन संगोर बना-बना अबैत। ततबे नहि, गाछक डारियो बाँटि नेने अछि। एक जातिक चिड़ै एक डारिपर खोँता बनौने अछि। तेँ एक
जातिक चिड़ैसँ दोसर जातिक चिड़ैक बीच ने कहा-कही होइत आ ने झगड़ा-झंझट। मुदा अपनामे
एक जातिक बीच नीक-अधलाक गप-सप्प जरुर होइत। कथा-कुटुमैतीसँ लऽ कऽ रामायण-महाभारतक
किस्सा-पिहानी जरुर होइत। पान-पुनक चरचा सेहो करैत। अधला काज केनिहारकेँ
डाँटो-फटकार दैत आ जुरमिनो करैत। ओइ गाछक निच्चाँमे बाटो-बटोही रौदमे ठंढ़ाइत आ पािन-बुनीमे
सेहो जान बँचबैत। ताशक चौखड़ी सेहो जमैत।
बचनुक बात सुनि जीबछ पेन्टक पैछला पौकेटसँ सिगरेटक
डिब्बा आ सलाइ निकाललक। एकटा सिगरेट अपनो लेलक आ एकटा बचनुओकेँ देलक। दुनू गोटे
सिगरेट लगा, रिक्शापर चढ़ि बिदा
भेल। कनिये आगू बढ़ल आकि बचनू जीबछकेँ पूछलक- “भाय तूँ बम्बैमे रहै छह?”
“हँ”
“मन तँ हमरो बहु दिनसँ होइए मुदा पलखतिये ने होइए जे
जाएब।”
“ओइ ठीन मन तँ खूब लगैत हेतह?”
“एँेह भाय मन। की कहबह? जखैनिये डेरासँ निकलबह आकि रंग-बिरंगक छौँड़ी सभकेँ
देखबहक। उमेरगरो सभ जे कपड़ा लगौने रहतह से देखबहक तँ बूझि पड़तह जे कुमारिये अछि।
मुदा छउरो सभ की ओइसँ कम अछि। एक तँ ओहिना जे छउरी सभ दामी-दामी कपड़ा पहीनने अछि आ सौंसे
देह झक-झक करै छै। तइपरसँ छउरो सभ करिक्का चश्मा पहीन लेतह आ निङहारि-निङहारि
देखैत रहतह। चश्मो की कोनो एक्की-दुक्की रहै छै। जखैनिये आँखिमे लगेबह आकि देहपर
कपड़ा बुझिये ने पड़तह।”
“ओहन चश्मा हमरा सभ दिस कहाँ छै, हौ।”
“ऐँह, ओइ ठीन विदेशी चश्मा सभ बिकाइ छै की ने। देहातमे ओहन चश्मा के कीनत।”
चौकसँ कनिये उत्तर एकटा ताड़ीक दोकान। चारि-पाँच
कट्ठाक खजुरबोनी। बीच-बीचमे ताड़क गाछ सेहो। उत्तर-दछिने रास्ता। पछबारि भाग ताड़ीक
दोकान। ताड़ीक दोकान देखि जीबछ बचनुक पीठमे आंगुरसँ इशारा करैत रोकैले कहलक। बचनुक
मनमे भेलै जे भरिसक पेशाब करत। रिक्शा रोकि उतरि गेल। जीबछ बाजल- “भाय, ताड़ी दोकान देखै छिऐ। चलह दू घोंट पीबि लेब,
तखन चलब। हमहीं पाइयो देबै।”
ताड़ीक नाम सुनि बचनू कहलक- “ओना ताड़ी हमहूँ पीबै छी मुदा ताड़ी पीबि कऽ ने
रिक्शा चलबै छी आ ने ताड़ी पीनिहारकेँ रिक्शापर चढ़बै छी। तेँ अखन ताड़ी-दारु बन्न
करह। जखन घरपर पहुँचबह तखैन जे मन हुअह से करिहह।”
“भाय, ओतऽ भेटत की नै भेटत, अखन तँ
आगूमे अछि।”
“तब अखन नै जाह। ताड़ी कीनि कऽ नेने चलह। गामेपर दुनू
गोटे पीबि लेब आ रातिमे रहि जइहह।”
“ऐ ठीन कतऽ रहब?”
“से की हमरा घर-दुआर नै अछि। ओतै रहि कऽ राति बीता
लिहह। भोरे पहुँचा देबह।”
“अच्छा, ठीक छै, चलह।”
दुनू गोटे ताड़ी दोकान दिस बढ़ल। दोकान लग पहुँचते
जीबछ घैलक-घैल ताड़ी फेनाइत देखलक। घैलक पतिआनी देखि मने-मन सोचए लगल जे हमरा होइ
छलए जे शहरे-बजारक लोक ताड़ी पीबैए। मुदा से नहि गामो-घरक लोक खूब पीबैए।
पच्चीस-तीस गोटे दोकानक भीतरो आ बाहरो ताड़क पातक चटाइपर बैसि ताड़िओ पीबैत आ चखनो
खाइत। कियो-कियो असकरे पीबैत तँ कियो-कियो दू-दू, तीन-तीन, चारि-चारि गोटेक संगोरमे। कियो खिस्सा कहैत तँ कियो गीत गबैत। कियो अन्हागाहिस
गारियो पढ़ैत। सभ उमंगमे। जहिना ताड़ीक फेन उधिआइत तहिना सबहक मन। ताड़ीक खटाइन गंध
लगिते जीबछकेँ होए जे कखैन दू गिलास चढ़ा दिऐ।
ताड़ी दोकानसँ कने हटि दूटा बुढ़िया चखनाक दोकान
पसारने। एकटा दोकानमे मुरही, घुघनी
बदामक कचड़ी आ दोसरमे चारि पाँच रंगक माछक तरुआ। ओंगरिक इशारासँ मझोलका डाबा देखबैत
जीबछ बचनूकेँ कहलक- “भाय, दुइये
गोरे पीनिहार छी, तेँ वएह डाबा
लऽ लाए।”
बचनू- “पहिने दाम पूछि लहक?”
डाबाक कान पकड़ि जीबछ पासीकेँ दाम पुछलक। तोड़-जोड़
करैत पैंतीस रुपैयामे पटि गेलै। पेन्टक जेबीसँ नमरी निकालि ओ जीबछकेँ देलक। नमरी
पकड़ैत दोकानदार कहलकै- “तारिये टाक दाम कटै छिअह। डाबा घुरा दिहह।”
“बड़बढ़ियाँ” कहि बचनू डाबा उठा लेलक। डाबाकेँ चखना दोकानक आगूमे रखि बचनू मने-मन सोचए लगल
जे औझुका तँ कमाइयो ने भेल। धिया-पुता की खाएत? से नञि तँ तेना कऽ मुरही-कचड़ी कीनि ली जे सभ तुर
खाएब। जेहने झुर कऽ कऽ कचड़ी बनौने तेहने माछक कुटिया। एकदम लाल-बुन्द। माछक कुटिया
देखि जीबछक मुँहमे पानि अबए लगल। मन चटपटाए लगल। बचनूकेँ कहलक- “भाय, कते चखना लेबह?”
मने-मन बचनू हिसाब जोड़ए लगल। दू-दूटा कचड़ी आ दू-दूटा
माछ दुनू बच्चाले आ अपना सभले चारि-चारिटा। किएक तँ गरम चीज होइ छै, तेँ बेसी खराब करतै। बाजल- “भाय, एक किलो मुरही, एक किलो घुघनी, सोलहटा कचड़ी आ सोलहटा माछक कुटिया लऽ लाए।”
सएह केलक। ताड़ीक डाबा उठा जीबछ विदा भेल। रिक्शा लग
आबि बचनू चखनाक मोटरी सेहो जीबछेकेँ दऽ देलक।
चौकक रस्ता छोड़ि बचनू घर परक रस्ता धेलक। लगेमे घर।
दुइयेटा घर बचनूकेँ। रिक्शा रखैले एकचारी भनसे घरक पँजरामे देने। एकटा घरमे भानसो
करै आ जरनो-काठी रखै। दोसरमे सभतुर सुतबो करै आ चीजो-बौस रखै। अपना दरबज्जा नहि।
मुदा घरक आगूमे धुर दसेक परती, जइपर सरकारी चबूतरा बनल। घर लग अबिते बचनू रिक्शा ठाढ़ कऽ आंगन बाढ़नि अनए गेल।
बचनूकेँ देखि घरवाली कहलकै- “आइ जे भाड़ा नै कमेलौं, तँ राति खएब की? अपने दुनू गोरे तँ ओहुना सूति रहब मुदा बच्चा सभ कना
रहत?”
बिना किछु उत्तर देनहि बचनू बारहनि लऽ अंगनासँ निकलि
गेल। चबुतराकेँ देहरा कऽ बहारलक। चबुतराक बनाबट सुन्दर, तेँ बहारिते चमकए लगल। चबुतराक चमकी देखि जीबछ बाजल-
“भाय, जेहने मजगूत चबुतरा छह
तेहने सुन्दर। संगमरमर जकाँ चमकै छह।”
जीबछक बात सुनि बचनुकेँ ओ दिन मन पड़लै जइ दिन ओ
ठीकेदारकेँ गरिऔने रहए। मुस्कुराइत कहलकै- “भाय, ओहिना एहेन सुन्दर बनल अछि। जे ठीकेदार बनबाबैक
ठीकेदारी नेने रहए ओ नमरी चोर। तीन नम्बर ईंटा आ कोसीकातक बाउलसँ बनबए चाहैत रहए।
हम गामपर नै रही। जखन एलौं तँ देखलिऐ। देखिते सौंसे देह आगि लगि गेल। मुदा ऐठाम
रहए क्यो ने। दोसर दिन नाओं कोड़ए ठीकेदारो आ जनो एलै। हमरा तँ गरमी चढ़ले रहए।
जखने कोदारि लगौलक आकि जऽनक हाथसँ कोदारि छीनि ठीकेदारकेँ गरिअबै लगलौं। जहाँ गारि
पढ़लिऐ आकि ठीकेदारो गहुमन साँप जकाँ हुहुआ कऽ उठल। जहाँ ओ जोरसँ बाजल आकि हमहूँ
गरिअबिते दुनू हाथे कोदारिक बेंट पकड़ि कहलिऐ, सार नाओं लइसँ पहिने तोरे काटि देबह। मुदा सभ पकड़ि
लेलक। डरे ठीकेदारो थर-थर कँपए लगल। तखन जा कऽ एक नम्मर सभ किछु -ईंटा, सिमटी, बालु आनि बनौलक।”
“जीबछ बाजल- “बाह।”
बचनू- “कनी उपर आबि कऽ देखहक जे की सभ बनबौने छी।
देखहक ई खेलाइ लऽ पच्चीसी घर छी, कौड़ीसँ खेलाएल जाइए। मुदा ई खेल समैया छी। एकर चलती सिर्फ आसिने टामे रहैए।
कोजगरा दिन तँ लोक भरि राति खेलते रहैए।”
दोसरकेँ देखबैत- “ई मुगल पैठानक घर छी। हमरा गाममे
लोक एकरा मुगल-पैठान कहै छै मुदा आन-आन गाममे एकरा कौआ-ठुट्ठी कहै छै। गोटीसँ
खेलाइल जाइ अए।”
तेसर घर देखबैत- “ई बच्चा सबहक छिऐ। एकरा चैरखी-चैरखी
घर कहै अए। झुटकासँ खेलल जाइए।”
जीबछ- हौ भाय, तू तँ बड़ खेलौड़िया बूझि पड़ै छह।”
बचनू- “हौ, जिनगीमे आउर छै की? खाइत-पीबैत,
हँसी-चौल करैत बिता ली। सभ दिन कमेनाइ,
सभ दिन खेनाइ। कोनो हर-हर, खट-खट नै। धिया-पुताले तँ हम अपने इस्कूल
खोलि देने छिऐ। खेती-पथारीक काजसँ लऽ कऽ रिक्शा चलौनाइ, ईंटा बनौनाइ सभ लूरि हमरा अछि। धिया-पुता तँ देखिये
कऽ सीखि लेत।”
ओना जीबछ बचनुक गप सुनैत मुदा मन ताड़ीक खटाइन गंधपर अँटकल। होइ जे
कखन दू गिलास चढ़ाएब। नै तँ कमसँ कम आंगुरमे भिड़ा नाकोक दुनू पूरामे लगा ली।
जीबछकेँ बचनू कहलक- “भाय, ताबे
तूँ सभ कुछ सरिआबह, हम घरमे
रिक्शा रखि दइ छिऐ। काजसँ निचेन भऽ जाएब।”
जीबछ सभ समान सरिअबए लगल। रिक्शाकेँ गुरकौने बचनु
एकचारीमे
रखि आंगन जा दुनू बच्चो आ पत्नियोकेँ कहलक- “दुनू बाटिओ आ दुनू
छिपलियो नेने चलू।”
कहि बचनू आगू बढ़ि गेल। पत्निक मन खुशीसँ झुमि उठल।
दुनू बच्चा दुनू बाटी नेने आगू बढ़ल। दुनू छिपली नेने पत्नी डेढ़िया लग ठाढ़ भऽ मुँहपर नुआ नेने
कनडेरिये आँखिये दुनूकेँ देखैत। अपना दुनू गोटेले बचनू चारि-चारि पीस माछ, चारि-चारि कचड़ी आ अधा किलो करीब मुरही-घुघनी
मिला कऽ रखि, दुनू बच्चाकेँ एक-एक कचड़ी, एक-एक माछक कुटिया आ दू-दू मुट्ठी मुरही-घुघनी मिला कऽ देलक। दुनू बच्चा देखि
कऽ चपचपा गेल। अपन-अपन बाटी वामा हाथे उठा दहिना हाथे खाइत बिदा भेल। माए लग पहुँचि
दुनू बच्चा अपन-अपन बाटी देखए देलक। बाटीमे घुघनीक मिरचाइक टुकड़ी आ कचड़ीमे सटल
मिरचाइकेँ देखि माए कहलक- “बौआ, मिरचाइ बीछि कऽ रखि दिहए। तोरा सभकेँ करु लगतौ।”
तइ बीच बचनू गमछाक एक भागमे मुरही-घुघनीकेँ मिला,
चारि-चारिटा कचड़ी आ चारि-चारिटा माछक
कुटिया फुटा, दुनू गोटेले रखलक। चबुतरे परसँ बचनू घरवालीकेँ सोर पाड़ि कहलक- “ई सभ
लऽ जाउ।”
अदहा मुँह झपने बचनुक पत्नी सरधा चबुतरापर पहुँचि दुनू
छिपली बचनुक आगूमे रखि देलक। एकटा छिपलीमे मुरही कचड़ी आ दोसरमे घुघनी-माछ बचनू दऽ
देलक। झुर माछक तरुआ देखि सरधाक मन हँसए लगल। मनमे एलै जे कल्हुका जलखै तकक ओरियान
भऽ गेल। दुनू छिपली तरा-उपरी रखि दुनू हाथसँ पकड़ि आंगन बिदा भेल।
दुनू गोटे –जीबछ आ बचनू- दुनू भाग बैसि बीचमे ताड़ीक
डाबा, गिलास आ चखना रखलक। दुनू
गिलासमे जीबछ ताड़ी ढारि, आगूमे
रखि आँखि मुनि, ठोर पटपटबैत
मंत्र पढ़ए लगल। कनी काल मंत्र पढ़ि, आँखि खोलि तीन बेर ताड़ीमे आंगुर डुबा निच्चाँमे झाड़ि बाजल- “हुअह भाय, आब पीबह।”
छगाएल दुनू, तेँ एक लगाइते तीन-तीन गिलास पीबि लेलक।
मन शान्त भेलै। मन शान्त होइते जीबछ सिगरेट निकालि एकटा अपनो लेलक आ एकटा बचनुओक
हाथमे देलक। दुनू गोटे सिगरेट धरा पीबए लगल। सिगरेट पीबैत-पीबैत दुनूकेँ निशाँ चढ़ए
लगल। निशाँ चढ़िते गप-सप्प करैक मन दुनू गोटेकेँ हुअए लगलै। एक मुट्ठी मुरही आ एक
टुकड़ी माछ तोड़ि जीबछ मुँहमे लेलक। बचनुओ लेलक। मुँह महक घांेटि जीबछ बाजल- “भाय,
तोरा रिक्शा चला कऽ परिवार चलि जाइ छह?”
कचड़ी तोड़ि मुँहमे लैत बचनू उत्तर देलक- “किअए ने
चलत। हमरा की कोनो कोठा बनबैक अछि जे गुजर नै चलत। तहूमे की हम रिक्शा बारहो मास
थोड़बे चलबै छी। भरि बरसात चलबै छी। जहाँ बरखा बन्न भेलै आकि महाकान्त भाइयक
चिमनीमे काज करै छी।”
“नोकरियो करै छह?”
“एहेन नोकरी तँ भगवान सभकेँ देथुन।”
अलबेला लोक छथि महाकान्त भाय। हुनकर खाली पूँजी टा छियनि।
असली कारबारी हम दू गोटे छी। सरूप मुनसी आ हम। पजेबाक खरीद-बिकरीसँ लऽ कऽ कोइला
मंगौनाइ, ओकर हिसाब बारी केनाइ हुनकर काज छियनि। आ
हमर काज पथेरीक देखभाल केनाइ, समएपर ओकरा दमकल चला, खाधिमे
पानि देनाइसँ लऽ कऽ बजारसँ समान कीनि कऽ अननाइ आ चिमनी परसँ घर-परक दौड़-बरहा केनाइ रहैए।”
“तब तँ खूब कमाइ होइत हेतह?”
“कमाइ जँ करए चाही तँ ठीके खूब हएत। मुदा से नै करै
छी। एक सए रुपैया रोज होइए। ओ घरवालीक हाथमे दऽ दै छिऐ। बाकी खेलौं-पीलांै। किएक
तँ नजाइज पाइ जँ घरमे देबै तँ ओइसँ भाभन्स नै हएत।”
दुनू गोटे डबो भरि ताड़िओ आ चखनो खा-पीबि गेल। एक दिस
निशाँसँ दुनूक देह भसिआइत, दोसर दिस जोरसँ पेशाब लगि गेलै। उठैक मने ने होइ। मुदा
पेशाबो जोेरे होइत जाइत। दुनू गोटे उठि कऽ पेशाब करै गेल। जाबे पेशाब करै लऽ बैसै
ताबे बूझि पडै़ जे कपड़ेमे भऽ जाएत। मुदा कहुना-कहुना कऽ सम्हारि पेशाब करए बैसल।
पेशाब बन्ने ने होइ। बड़ी कालक बाद पेशाबो बन्न भेलै आ भक्को खुजलै।
चबुतरापर दुनू गोटे आबि कऽ बैसल। जीबछ कहलकै- “भाय,
हमरा डान्स करैक मन होइए।”
जीबछक बात सुनि बचनू पल्था मारि बैसि, ठेहुनपर दुनू हाथसँ बजबए लगल। मुदा ओइसँ
अबाज नै निकलै। अबाज निकलै मुँहसँ। जहिना-जहिना मुँहसँ बोल निकलइ तहिना-तहिना दुनू
ठेहुनपर हाथ चलबै। तइ बीच दुनू बच्चो चबुतरापर आबि थोपड़ी बजबए लगल। अंगनाक
मुहथरिपर सरधा बैसि देखए लगली। जीबछ डान्स करए लगल। थोड़े कालक बाद बचनुक मुँह दुखा
गेलै। मुदा जीबछ डान्स करिते। दुनू बच्चो थोपड़ी बजबिते। जहिना बाढ़िक रेतपर
हेलनिहार चीत गरे सूति कतौसँ कतौ भसिया कऽ चलि जाइत तहिना बैसल बैसल सरधाक मन
भसिआइत। तइ बीच बचनु उठि कऽ आंगन गेल। घैलची परक घैलसँ पानि फेकि नेने आएल। उल्टा
कऽ घैल रखि, हाथमे औँठी रहबे
करै, दुनू हाथे घैलक पेनपर बजबए
लगल। लाजबाब बाजा। नचैत-बजबैत दुनू गोटे थाकि गेल। सूति रहल।
भोर होइते दुनू गोटे उठि, मुँह-हाथ धोए चलि देलक।
ऐबेर आसिन अपन चालि बदलि लेलक। किएक तँ आन साल अधहा
आसिनक उपरान्त हथिया नक्षत्र अबैत छल। से ऐबेर नञि भेलै। पहिने हथिये चढ़ल। दू दिन
हथिया बितलाक बाद आसिन चढ़ल। ओना बूढ़-बुढ़ानुसक कहब छन्हि जे दुर्गापूजामे हथिया
पड़िते अछि, मुदा से नञि भेलै।
आसिनक इजोरिया पखक परीबकेँ दुर्गा पूजा शुरू होइत। ऐबेर अमबसिये दिन हथिया चलि
गेल। तहिना बरखोक भेल। जइ दिन आसिन चढ़ल ओइ दिन घनघनौआ बरखा भेल आ तेकर बाद फुहियो
ने पड़ल। झाँटक कोन गप। हथियाक लेल ओरिआओल जरनो-काठी आ अन्नो-पानि सबहक घरमे रहिये
गेल। मुदा तैयो किसान सबहक मनमे खुशी नै कमल। किएक तँ जँ हथियामे धानक खेतमे
ठेंगाक हूर गरत तँ धान हेबे करत। मुदा किछु गोटेक मनमे शंका जरुर होइ जे निचला
खेतमे ने पानि लगल अछि मुदा उपरका खेतक धान केना फुटत? किएक तँ उपरका खेतक पानि टघरि कऽ निचला खेतमे चलि
गेल। किछु खेतक पानि काँकोड़क बोहरि देने तँ किछु खेतक पानि मूसक बिल देने बहि गेल। जइसँ
बरखाक तेसरे दिन उपरका खेत सभ सुखि गेल। ओना दसमीक मेलो देखिनिहारक आ मेलामे
दोकानो-केनिहारक मनमे खुशी। किएक तँ रुख-सुखमे नाचो-तमाशा जमत आ देखिनिहारोक भीड़
जुटत। ओना पैछला सालक सभ छगाएल। किएक तँ जइ दिन सतमी मेला शुरू भेल ओइ दिन तेहेन
झाँट आ पानि भेल जे मेलाक चुहचुहिये चलि गेलै।
सुखाड़ समए रहने महाकान्त ओछाइनेपर पड़ल-पड़ल सोचए लगल।
जहियासँ चिमनी शुरू केलौं तहियासँ एहेन समए नहि पकड़ाएल छल। आन साल दिआरीक पछाति
चिमनीक काजमे हाथ लगबै छलौं, से
ऐबेर भगवान तकलनि। कहुना-कहुना तँ दिआरी अबैत-अबैत दू खेप भट्ठा जरुर लगि जाएत।
सरकारोक योजना नीक पकड़ाएल। एक दिस खरन्जाक स्कीम तँ दोसर दिस इन्दिरा आबासक घर।
ततबे नहि स्कूल आ अस्पताल सेहो बनत। ई सभ तँ अपने गामटा मे बनत से नहि, आनो-आन
गाममे बनत। सालो भरि ईंटाक महगीये रहत। ओते पुराइये ने पाएब। एते बात मनमे अबिते
मुँहसँ हँसी निकलल। तइकाल पत्नी रागिनी बेड टी नेने आबि चुप-चाप सिरमा दिस ठाढ़ भऽ पतिकेँ मुस्कुराइत
देखलनि। पतिक मुस्की देखि रागिनी मने-मन सोचए लागलि जे की बात छिऐ जे ओछाइनेपर
पड़ल-पड़ल मुस्करा रहल छथि। मुदा बिना किछु बजनहि टेबुलपर चाह रखि, ओरिया कऽ नाक पकड़ि डोला देलक। नाक डोलबिते महाकान्त
उठि कऽ बैसि रहल। आगूमे रागिनीकेँ ठाढ़ देखि चौबन्निया मुस्की दैत आँखिक इशारासँ
पलंगपर बइसैले रागिनीकेँ कहलक। पतिक मूड देखि रागिनी ससरिये जाएब नीक बुझलक।
महाकान्त आ रागिनी, संगे-संग कओलेजमे पढ़ने। जहिये दुनू गोटे बी.ए.मे
पढ़ैत छल तहिये दुनूक बीच प्रेम भऽ गेल। दुनू सम्पन्न परिवारक। ओना पढ़ैमे दुनू ओते
नीक नहि जते दुनूक रिजल्ट नीक होए। दुनूकेँ मैट्रिको आ इन्टरोमे फस्ट डिविजन भेल
रहै। तेकर कारण मेहनत नहि पैरबी रहए। नीक रिजल्टक दुआरे संगियो-साथीक बीच आ
शिक्षकोक बीच दुनूक आदर होइ। दुनूक बीच संबंध बी.ए. आनर्सक क्लासमे भेलै। किएक तँ
आनर्समे कम विद्यार्थी रहने गप-सप्प करैक अधिक समए भेटै। दुनूक बीच संबंध गप-सपसँ
शुरू भेल। तेकर बाद किताबक लाथे डेरोमे एनाइ-गेनाइ शुरू भेल। संबंध बढ़िते गेलै।
संगे बजार बुलनाइ, किताब-कापी
खरीदनाइसँ लऽ कऽ कपड़ा, जुत्ता-चप्पल
खरीदनाइ धरि संगे हुअए लगलै। सिनेमा तँ मेटनियो शोमे देखए लगल। जइसँ आंगिक संबंध
सेहो शुरूह भऽ गेलै। एकटा डबल रुम लऽ दुनू गोटे डेरो एकठाम कऽ लेलक। दुनूक बीचक
संबंधक चरचा सिर्फ विद्यार्थिये आ शिक्षके धरि नहि रहि दुनूक पिता धरि पहुँचि
गेलै। मुदा दुनूक पिताक दू विचार। तेँ बुझियो कऽ दुनू अनठा देलक। महाकान्तक पिता
सुधीर जुआन-जहानक खेल बुझैत तँ रागिनीक पिता रमानन्द सम्पन्न परिवार आ पढ़ल-लिखल
लड़का बूझि बेटीक भार उतरब बुझैत।
एम.ए. पास केलापर दुनूक बिआह भऽ गेलै। सुधीरक
परिवार एक पुरखियाह। अपनो भैयारीमे असकरे आ बेटो तहिना। ओना बेटी चारिटा, जे सासुर बसैत। परिवारक काजसँ महाकान्तकेँ
कम्मे सरोकार। तेँ भरि-भरि दिन चौखड़ी लगा जुओ खेलैत आ शराबो पीबैत। जे पितो बुझैत।
महाजनीक कारोबार, तेँ भरि दिन
सुधीर रुपैयेक हिसाब-बारी आ धानेक लेन-देनमे व्यस्त रहैत। महाकान्तक क्रियाकलाप
देखि एक दिन खिसिया कऽ सुधीर कहलखिन- “बौआ, बड़ कठिनसँ धन होइ छै। एना जे भरि-भरि दिन बौआइल घुमै
छह, तइसँ कैक दिन लछमी
रहतुहुन। तेँ किछु उद्यम करह।”
पिताक बात महाकान्त चुपचाप सुनि लेलक। किछु बाजल
नहि। बेटाकेँ चुप देखि फेर कहलखिन- “पाँच लाख रुपैया दै छिअह, चिमनी चलाबह। उत्तरबरिया बाधमे अपने बीस
बीघा ऊँच जमीन छह, ओइमे चिमनी बना लाए।”
“बड़बढ़ियाँ” कहि महाकान्तो चुप भऽ गेल। पिताक मनमे जे जखने काजमे लगि जाएत तखने चालि-ढ़ालि
बदलि जेतै। किएक तँ काज ओहन कारखाना होइत, जहिमे मनुष्य पैदा लैत।
आने साल जकाँ अपन काज बचनू करए लगल। पथेरीक देखभालसँ
लऽ कऽ हाट-बजार आ महाकान्तक घरपर जा रागिनीकेँ ब्राण्डीक बोतल पहुँचबै धरि।
महाकान्तो अपन आने साल जकाँ नियमित काज करए लगल। सबेरे आठ बजेमे जलखै खा मोटर
साइकिलसँ चिमनीपर चलि अबैत। चिमनीपर आबि तीनू गोटे -महाकान्त, सरूप, बचनू- भरि मन गाँजा पीबि महाकान्तक चिमनीक
कार्यालयमे सूति रहैत। बारह बजेमे बचनू उठा दैत। उठिते महाकान्त मुनसीसँ रुपैया
मांगि बचनुएकेँ ब्राण्डी कीनैक लेल बजार पठा दैत आ अपने मुँह-हाथ धोए खाइले घरपर
बिदा होइत। घरपर पहुँचि धड़-फड़ कऽ खाइत आ चोट्टे घुरि कऽ चिमनीपर आबि सूति रहैत,
जे चारि बजे उठैत। बचनुओ बजारसँ शराब
खरीद महाकान्तक घरपर जा रागिनीकेँ दऽ दैत। कओलेजे जिनगीसँ दुनू गोटे -महाकान्तो आ
रागिनियो- शराब पीबैत। ओना रागिनी ब्राण्डीये टा पीबैत मुदा महाकान्त सभ कुछ
खाइत-पीबैत। गाँजा, भाँग,
इंग्लीस, पोलीथिन, अफीम, ताड़ी सभ कुछ। जखन जे
भेटल तखन सएह।
आइ जखन बचनू ब्राण्डीक बोतल लऽ रागिनी लग पहुँचल तँ
रागिनीक नजरिमे नव विचार उपकलै। आन दिन रागिनी बचनूसँ बोतल लऽ रखि लैत। मुदा आइ
आदरसँ बचनूकेँ हाथक इशारासँ पलंगपर बइसैक इशारा केलनि। दुनू गोटे, पलंगपर आमने-सामने बैसि गेल।
रागिनी बाजलि- “बहुत दिनसँ मनमे छल जे अहाँसँ भरि मन
गप करितौं। मुदा अहाँ तते धड़फड़ाएल अबै छी जे किछु कहैक मौके ने भेटैए।”
बचनू- “गिरहतनी, हम तँ मूर्ख छी। अहाँ पढ़ल-लिखल छी। अहाँक गप्पक जबाव
हमरा बुते थोड़े देल हएत।
रागिनी- “कोनो की हम अहाँसँ शास्त्रार्थ करब जे जबाव
देल नञि होएत। अपन मनक व्यथा कहब। जे सभकेँ होइ छै।”
मनक व्यथा सुनि बचनू मने-मन सोचए लगल जे हम सभ गरीब
छी, हरदम एकटा ने एकटा भूर
फूटले रहैए। मुदा रागिनी तँ सभ तरहे सम्पन्न छथि। नीक भोजन, दुनू परानी पढल-लिखल। तखन की मनमे बेथा छन्हि जे
हमरा कहती। मुदा तैयो मनकेँ असथिर कऽ रागिनी दिस देखए लगल। मनमे उत्सुकता बढै़।
मुदा रागिनीक चेहरामे, डूबैत
सूर्य जकाँ, मलिनता बढ़ैत।
रागिनी- “हमरासँ अहाँ बहुत नीक जिनगी जीबै छी।”
अपन प्रशंसा सुनि बचनू गद-गद भऽ गेल। आँखि चौकन्ना
हुअए लगलै। मनमे ओहन-ओहन विचार सेहो उपकए लगलै जेहेन आइ धरि मनमे नहि आएल छलै।
मुदा किछु बाजै नहि।
बचनूकेँ चौकन्ना होइत देखि रागिनी कहए लागलि- “जहिना
अकासमे चिड़ैकेँ उड़ैत देखै छिऐ, तहिना अहूँ छी। मुदा हम पिजरामे बन्न चिड़ै जकाँ छी। जखन पढ़ै छलौं तखन यएह सोचै
छलौं जे कोनो कओलेजमे प्रोफेसर बनि जिनगी बिताएब। से सभ मनेमे रहि गेल। भरि दिन
अंगनामे घेराएल रहै छी। ने केकरोसँ कोनो गप-सप्प होइए आ ने अंगनासँ निकलि कतौ जा
सकै छी। तहूमे असगरूआ परिवार अछि। लऽ दऽ कऽ एकटा सासु छथि। ने दोसर दियादनी आ ने
कियो दोसर। भरि दिन पलंगपर पड़ल-पड़ल देह-हाथ दुखा जाइए। जाधरि पढ़ै छलौं ताधरि
दुनियाँ किछु आरो बुझाइत छल। मुदा आब किछु आर बुझाइत अछि। कखनो मन होइए तँ किछु
पढ़ै छी नै तँ टी.बी. देखै छी। पढ़िये कऽ की हएत। ने दोसरकेँ बुझा सकै छी आ ने अपना
कोनो काज अछि, जहि लेल सीखब। जानवरोसँ बत्तर जिनगी बनि गेल अछि। जहिना गाए-महींस
भरि पेट खेलक आ खूँटापर बान्हल रहल तहिना भऽ गेल छी। मुदा मनुक्ख तँ मनुख छी।
जाधरि अपना मनक बात दोसरकेँ नहि कहबै आ दोसरक पेटक बात नहि सुनबै, ताधरि नीक लगत। अनेरे लोक किअए पढ़ैए। जँ
लकीरक फकीरे बनि जीबैक छैक।
सुखल मुस्की दैत बचनू बाजल- “गिरहतनी, अहाँकेँ कोन चीजक कमी अछि जे कोनो तरहक दुख
हएत?”
रागिनी- “अहाँ जे कहलौं ओ ठीके कहलौं। किएक तँ एहनो
बुझिनिहारक
कमी नञि अछि। एहनो बहुत लोक अछि जे धनेकेँ सभ कुछ बुझैत अछि। मुदा
धन तँ खाली शरीरक भरण-पोषण कऽ सकैत अछि, मनक तँ नहि। तीन सालसँ बेसी ऐठाम ऐला भऽ गेल
मुदा ने एक्कोटा सिनेमा देखलौं आ ने एक्को दिन कतौ घुमै-फिरैले गेलौं। जाधरि बेटी
माए-बाप लग रहैए ताधरि सभ कुछ -धन-सम्पत्ति कुटुम्ब-परिवार- अपन बूझि पड़ै छै,
मुदा सासुर पाएर दइते सभ बीरान भऽ जाइ
छै। तहिना माए-बापक बीच जे आजादी बेटीक रहै छै ओ सासुर ऐलापर एकाएक बन्न भऽ जाइ
छै।
बचनू- “जँ कतौ जाइक मन होइए वा देखैक मन होइए तँ
नैहर किअए ने चलि जाइ छी?”
रागिनी- “जहिना सासुर तहिना नैहरो भऽ गेल। जहिना
सासुरमे पुतोहु बनि जीबैत छी तहिना नैहरोमे पाहुन बनि जाइ छी। जना हम्मर किछु ऐ
घरमे अछिये नहि। जे घर अप्पन नञि रहत ओइ घरमे केकरा कहबै जे हम फल्लाँ ठीन जाएब।
जन्म देनिहारि माइयो आने बुझैए। तइ परसँ भाए-भौजाइक जुइत। ई तँ नञिहरक गप कहलौं आ
अहिठामक जे होइए से हमहीं बुझै छी। बुरहा ससुर जखन आंगन औताह तँ बूझि पड़त जे जना
अस्सी मन पानि पड़ल छन्हि। बूिढ़ सासुसँ तँ कने हँसियो कऽ गप्प करताह मुदा हमरा
देखिये कऽ झड़कबाहि उठि जाइत छन्हि। जँ कहियो माथपर नुआ नहि देखलनि तँ बुढ़ीकेँ
अगुआ कऽ की कहताह की नहि, तेकर
कोनो ठेकान नहि। भरि-भरि दिन, पहाड़ी झरना जकाँ, आँखिसँ
नोर झहरैत रहैए। कियो पोछनिहार नहि।”
बचनू- “गिरहतनी, हमरा बड़ देरी भऽ गेल। महाकान्त भाय बिगड़ताह।”
रागिनी- “अच्छा, चलि जाएब। कहै छलौं जे सदिखन तरे-तर मन औंढ़ मारैत
रहै अए जे लछमी बाइ जकाँ तलवार उठा परदा-पौसकेँ तोड़ि दी, मुदा साहस नै होइए। केरा भालरि जकाँ करेज डोलए लगैए।
आइ जखन अपन मनक बात अहाँकेँ कहलौं तँ मन कने हल्लुक बूझि पडै़ए।”
बचनू- “तखन तँ गिरहतनी हमहीं नीक छी।”
रागिनी- “बहुत नीक। बहुत नीक। एते काल जे अहाँसँ गप
केलौं से जना बूझि पड़ैए जे जना पाकल घाबक पीज निकललापर जे सुआस पड़ै छै तहिना भऽ
रहल अछि। आब सभ दिन एक घंटा गप्प कएल करब। अहाँ कियो आन छी। घरेक लोक छी की ने।”
एक टकसँ बचनू रागिनीक आँखिपर आँखि दऽ हृदए देखए लगल।
तहिना रागिनियो बचनुक हृदए पढ़ैए लागलि।


c: text/html

text:
नई दिल्ली। 09 जनवरी। अगला बेर जखन अपने 'पेप्सी राजधानी' वा 'कोक शताब्दी' मे सफर करब तेँ ई एक सरप्राइज होयत। यात्री किराया या माल भाड़ा रेट क' बिना बढेना रेलवे रेवन्यू बढेबाक कोशिश मे लागल अछि। रेलवे के नवा प्लान ट्रेन आर स्टेशन क' ब्रैंड केर नाम देबाक अछि। जाहिक तहत ट्रेन या स्टेशन के आगू ओहि ब्रैंड के नाम जुड़त जे ब्रैंड ओहिक लेल पाई छुकाओत। ई प्रपोजल पूर्ण रुपे तैयार अछि आर अगला सप्ताह होय बला रेलवे बोर्ड केर मीटिंग मे एहिके पारित करबाक अनुमान अछि।
एहि प्रपोजल केर तहत कुनु भी ब्रैंड या कंपनी कुनू ट्रेन के पूरा मीडिया राइट्स किन सकैत अछि। ऐहिक बाद ओ ट्रेनक बोगि सभक भीतर आर बाहर अप्पन प्रचार करबाक लेल स्वतंत्र होयत। एक वरिष्ठ अधिकारी कहला की 'रेलवे ऐडवर्टाइजमेंट राइट्स क' एक-एक करि बेचबाक प्लान बना रहल अछि आर आब रेलवे पूरा ट्रेन केर मीडिया राइट्स देबाक लेल तैयार अछि।'

robotstxt: allowed

filter: keep


text:
सप्तरी जिला
सप्तरी जिला नेपालक पुर्वाञ्चल विकास क्षेत्रक सगरमाथा अञ्चलमे अवस्थित अछि । ई जिलाक पूरवमे सुनसरी, पश्चिममे सिराहा उत्तरमे उदयपुर जिला तथा दक्षिणमे भारतक बिहार प्रदेश परैत अछि।
विषय सूचीसभ
इतिहास[सम्पादन करी]
भौगोलिक अवस्था[सम्पादन करी]
- अक्षांशः-२६.२५"उत्तर सऽ २६.४७" उत्तरमें
- देशान्तरः-८६.२८" पूरव सऽ ८७.७" पूरवतलिक।
- सिमाना:-पूर्व-सुनसरी जिला तथा भारतक विहार राज्य, पश्चिम-सिरहा जिला, उत्तर-उदयपुर जिला आर दक्षिण-भारतक विहार राज्य।
- क्षेत्रफल:-१,३६३ वर्ग किलोमिटर
- औषत लम्वाई:- ४३ किलोमिटर (पूरवमें कोशी नदी सऽ पश्चिममें बलान खोला तलिक)।
- औषत चौडाई:- ३२ किलोमिटर (उत्तरमें चुरे पर्वतके पानीढलो सऽ दक्षिणमें भारतकऽ विहार राज्यके सुपौल तथा मधुबनी जिला तलिक)।
जिलागत निर्वाचन क्षेत्र अन्तर्गत सप्तरी जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत सप्तरी जिला कऽ नक्सा नीचा देल गेल अछि। [२]
सन्दर्भ सामग्रीसभ[सम्पादन करी]
- ↑ १.० १.१ Household and population by districts, Central Bureau of Statistics (CBS) Nepal
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.


text:
कंगना राणावत
कङ्गना राणावत (हिन्दुस्तानी उच्चारण: [kəŋɡənaː raːɳoːʈʰ]; जन्म २३ मार्च १९८७) एक भारतीय अभिनेत्री तथा मोडल छी । ओ बलिउड चलचित्र उद्योगक सबसँ चर्चित अभीनेत्रीसभमे सँ एक आ सर्वाधिक पारिश्रमिक लेमएवाला भारतीय महिला अभिनेत्रीमे आबैत अछि । ओ अपन जीवन यात्रा बलिउडमे स्थापित करि चुकल अछि । अखनधरि कङ्गना एक राष्ट्रिय चलचित्र पुरस्कार आ चारिटा फिल्मफेयर पुरस्कार प्राप्त करि चुकल अछि ।
विषय सूचीसभ
बाल्यकाल[सम्पादन करी]
रणावकक जन्म भारतक हिमाचल प्रदेशमे भेल अछि । सुरुवाती समयमे ओ अपन मातापिताक आग्रहमे डाक्टर बनैलेल चाहैत छल मुदा अपन करियर निर्माण करिक लेल सोलह बर्षक उमरमे दिल्ली आबि ओ एक मोडल बनल । सन् २००६ मे ओ बलिउड चलचित्र ग्याङ्गस्टरमे मुख्य भूमिकामे ओ चलचित्र जगतमे पदार्पण केनए छल जे हुनका फिल्मफेयर उत्कृष्ट नव महिला कलाकारक लेल पुरस्कार दिलेनाए छल ।
व्यक्तिगत जीवन[सम्पादन करी]
प्रमुख चलचित्रसभ[सम्पादन करी]
- ग्याङ्गस्टर (२००६)
- फ्यासन (२००८)
- तनु वेड्स मनु (२०११)
- कृष ३ (२०१३)
- क्वीन (२०१४)
- तनु वेड्स मनु रिटर्न्स (२०१५)
प्रसिद्धि[सम्पादन करी]
सन्दर्भ सामग्रीसभ[सम्पादन करी]
- ↑ "Facts About Kangna Ranaut", officialkanganaranaut.com, अभिगमन तिथि ३० सितम्बर २०१३।


text:
कटिहार के जिला पदाधिकारी मिथिलेश मिश्रा कहलनि कि जिलाक 16 प्रखंड म' कुर्सेला छोइड़ सभ प्रखण्ड बाढ़ग्रस्त अछि। उक्त प्रखण्ड सभमे जलप्रलय केर दौरान 40 लोगक मौत भेल छल मुदा जहिना - जहिना बाढ़िक पैन उतैर रहल अछि मृतकक संख्या म' बढ़ोतरी भ' रहल अछि। निचला इलाका के कैको क्षेत्र जता आवागमन आओर संचार केर समस्या छल, ओहि जगह सभसँ लोगक मौत संबंधित खबैर नहि भेटल छल, जे आब भेट रहल अछि। जलप्रलय सँ मृतकक संख्या आब 67 भ' गेल अछि।
जिलाधिकारी मिथिलेश मिश्रा कहलनि कि पैन कम होयबाक संगे जिला प्रशासन लग आब महामारी सँ निपटबाक चुनौती अछि आओर ऐहिक लेल पीड़ित क्षेत्र सभमे ब्लीचिंग पॉवडर केर छिड़काव काएल जे रहल अछि।जिला प्रशासन के कोशिश अछि कि मेडिकल टीम क' प्रभावित क्षेत्र सभमे सदिखन भ्रमणशील राखल जाए ताकि होमै बला संक्रामक बिमारी सभपर लगाम लगाओल जे सके। ऐहिक संगे पशु चारा केर सेहो व्यवस्था उपलब्ध कराओल जे रहल अछि।


text:
बताओल जे रहल अछि कि गुठनी के पश्चिम टोला से तिलक ल'के लोग सभ रघुनाथपुर थाना क्वनिख्ती कला गाम गेल छला। तिलक चढ़ा बोलेरो से सभकियो वापस गुठनी आबैत छला कि रातिक पौने एक बजे के करीब उत्तर प्रदेश दिस से आयब रहल एक अनियंत्रित जीप बोलेरो से टकरा गेल। टक्कर एतेक भीषण छल कि जते बोलेरो के आगुक हिस्सा पूरा तरहे पिचक गेल ओतहि जीप के परखच्चा उईड़ गेल। जीप मे सवार 5 लोगक मौके पर मौत भ' गेलैन्ह। ओतहि बोलेरो मे बैसल सात गोटा सेहो गम्भीर रुपे घायल भ' गेला, जाहिमे 2 गोटाक हालत नाजुक बताओल जे रहल अछि।
घटनाक सूचना भेटते गुठनी आ दरौली थाना पुलिस मौक़ा पर पहुँच राहत आर बचाव के काज मे भीड़ गेल छल। 2 गंभीर रुपे घायल के संग सभ शव क' सीवान सदर अस्पताल भेजल गेल। ओतहि बाँकिक घायल सभके गुठनी पीएचसी मे इलाज चैल रहल अछि।


text:
गुलरिया गाम के गोद लेताह गेट्स
दुनिया के दोसर सभसं अमीर आदमी बिल गेट्स बिहार के गुलरिया गाम के गोद लेताह. गुलरिया गाम खगड़िया जिला मे अछि आओर पिछला साल मई मे जखन बिल गेट्स पहिल बेर बिहार आएल छलखिन्ह तं गुलरिया गेल छलखिन्ह.
बिल गेट्स गुलरिया के गोद लs एहि ठाम कई तरहक कार्यक्रम चलएथिन्ह. एहिठाम हुनकर हेल्थ प्रोजेक्ट तं चलिते अछि... गोद लेलाह के बाद हुनकर बिल एंड मेलिंडा गेट्स फाउंडेशन एहि गाम मेजॉब ऑरिएंटेंड प्रोजेक्ट सेहो चलाएत.
फांउंडेशन के कोशिश एहिठामक लोक के आत्मनिर्भर बनाबए के रहत. एहन ट्रेनिंग देल जाएत जेहि सं ओ अपन खुद के रोजगार ठाड़ क सकथिन्ह. खुद कमा-खा पएथिन्ह. एहि के लेल आर्थिक मदद सेहो देल जाएत.
बिल गेट्स 23 तारीख के बिहार दौरा पर छलाह. ओ एहि दौरान दानापुर के जमसौत गाम सेहो गेलखिन्ह जतय ओ स्थानीय लोक सभ...आओर स्वास्थ्य अधिकारी सभ सं मिललखिन्ह.
जमसौत मे ओ महादलित टोला मे गेलखिन्ह...एहिठाम ओ लोक सभ सं रोज-रोज होए वाला परेशानी... खनाए-पीनाए के बारे मे पूछलखिन्ह. बच्चा घर मे पैदा होएत अछि कि हॉस्पिटल मे... सरकार तरफ सं मदद मिलैत अछि कि नहि ? जेहन कइटा सवाल पूछलखिन्ह.
माइक्रोसॉफ्ट के संस्थापक सबजपुरा गाम सेहो गेलखिन्ह. एहिठाम फांउडेशन के मदद सं कृषि सं जुड़ल काज भ रहल अछि. बिल गेट्स के संग हुनकर पत्नी मेलिंडा गेट्स सेहो छलीह.
फाउंडेशन बिहार मे टीकाकरण...स्वच्छता... स्वास्थ्य...परिवार नियोजन आओर शिशु स्वास्थ्य के क्षेत्र मे काज करि रहल अछि. पोलियो... एड्स...टीबी... खसरा... कालाजार के खत्म करय के दिशा मे सेहो काज भ रहल अछि.
सांझ मे बिल गेट्स आओर मेलिंडा गेट्स मुख्यमंत्री नीतीश कुमार सं कई चीज पर चर्चा करलखिन्ह आओर एक दोसरा के सहयोग देबय के भरोस देलखिन्ह.
हमर ईमेल:-hellomithilaa@gmail.com
Subscribe to: Post Comments (Atom)


text:
केंद्रीय विश्वविद्यालय बनत कि नहि?
बिहार मे केंद्रीय विश्वविद्यालय बनत कि नहि? बनत त कहिआ बनत? कतs बनत? एहि पर केंद्र सरकार आओर बिहार सरकार के बीच ठनल अछि. मुंछ केर लड़ाई बनि गेल अछि दुनू सरकार के बीच.
केंद्र सरकार के कहनाय अछि जे केंद्रीय विश्वविद्यालय राज्यक राजधानी आ ओकर आसपास कोनो पैघ शहर मे बनबाक चाही जतय दस तरहक सुविधा होए. जखन कि बिहार सरकार के कहनाय अछि जे खुलत तं मोतिहारी मे नहि तं नहि.
बिहारक मुख्यमंत्री नीतीश कुमार आओर केंद्रीय मानव संसाधन विकास मंत्री कपिल सिब्बल दुनू गोटे अपन-अपन रुख पर अड़लछैथि. एहि के कारण ई मामला पिछला डेढ़-दू साल सं लटकल अछि.
ओना केंद्रीय विश्वविद्यालय के दफ्तर पटना मे शुरू अछि मुदा एकरा रहने आओर नहि रहने कोनो फर्क नहि पड़ैत अछि. बिहार शिक्षा के क्षेत्र मे विकास सं वंचित अछि. लोक के जे फायदा मिलबाक चाही ओ नहि मिल रहल अछि.
कपिल सिब्बल जी जखन आईआईटी के शिलान्यास के सिलसिला मे पटना आएल छलखिन्ह तखनो ई मामला उठल छल मुदा जगह के लsक दूनु गोटा अड़ल रहलाह. नीतीश जी कहलखिन्ह जे केंद्रीय विश्वविद्यालय बनत तं मोतिहारीये मे...आओर राज्य सरकार एतय जगह सेहो देबय लेल तैयार अछि.
नीतीश जी एकरा राष्ट्रपिता महात्मा गांधी जी जोड़य छथिन्ह. हुनकर कहनाय छनि जे बापू एहि ठाम सं अपन स्वतंत्रता आंदोलन शुरू कएने छलाह ताही लेल एहि स्थानक विशेष महत्व अछि.
फेर नीतीश जी एहि बारे मे एतय के लोक के सामने चुनाव के समय घोषणा करने छलखिन्ह जे एहिठाम केन्द्रीय विश्वविद्यालय बनत. आब ई आन के बात भ गेल अछि. मुदा केंद्र के कहनाय अछि जे हमहुं तं किछ छी. सभ किछ हम करि आओर अहां हमरे नहि सुनि ई केना होएत.
केंद्र एहि पर इंफ्रास्ट्रक्चर के मुद्दा सेहो उठा रहल अछि. ओकर कहनाय अछि जे केन्द्रीय विश्वविद्यालय बनय लेल जे जरूरी चीज होबाक चाही से मोतिहारी आओर एकर आसपास मे नहि अछि.
एहि मुद्दा पर बिहार सरकार के कहनाय अछि जे इंफ्रास्ट्रक्चर के मामला सुलझाएल जा सकैत अछि. सभ किछ पटना आओर राजधानीए मे नहि होबाक चाही. राज्य के चारुकात विकासक बयार बहबाक चाही.
नीतीश जी के इहो कहनाय छनि जे एहि ठाम के मंजूरी मिलतहि जरूरी इंफ्रास्ट्रक्चर... सड़क... बिजली... पानी... आवास के समस्या के दूर करि लेल जाएत. आओर फेर जखन एहिठाम करोड़ों रुपया केर निवेश होएत तं लोक के जीवनस्तर सेहो सुधरत.
मुदा सिब्बल जी मानय लेल तैयार नहि छथिन्ह. एहि के कारण केन्द्रीय विश्वविद्यालय अपन रूप मे नहि आबि रहल अछि. अहां सभ के कि लगैत अछि. कि होबाक चाही?
हमर ईमेल:-info@hellomithilaa.com
Subscribe to: Post Comments (Atom)


text:
पटना । बिहार क मनरेगा मजदूर क एक दिन क मजदूरी जतए 122 टका अछि ओतहि हरियाणा मे दैनिक मजदूरी 191 टका देल जाइत अछि। केरल मे प्रतिदिन 164 टका त पंजाब मे 166 टका क भुगतान कैल जाइत अछि। केंद्र सरकार क इ योजना पूरा देश मे लागू अछि आ सबस कम मजदूरी बिहार-झारखंड क मजदूर कए देल जा रहल अछि। केंद्र सरकार एहि साल देश मे सबस न्यूनतम 122 टका मजदूरी बिहार लेल निर्धारित केलक अछि। भारत सरकार द्वारा निर्धारित श्रम बजट कए आधार मानल जाए, त सब दिन बिहार क मजदूर क 85 लाख टकाक भुगतान नहि भ पाबि रहल अछि। एहि साल एक करोड़ 78 लाख मजदूर क निबंधन कैल गेल अछि। एहि मे एखन 12 लाख 52 हजार 640 मजदूर रोजगार क मांग केलक अछि। केंद्र एकहि देशक दू ठामक मजदूर लेल अलग-अलग मजदूरी तय क बिहार क हकमारी क रहल अछि। ओना राज्य सरकार एहि मुद्दा पर केंद्र क समक्ष विरोध दर्ज करा देलक अछि, मुदा केंद्र क कहब अछि जे मनरेगा मजदूर लेल मजदूरी राज्यक आधार पर तय कैल जाइत अछि। जखन देश मे गरीबी नपबाक पैमाना एक अछि त मजदूरी देबा लेल अलग-अलग पैमाना किया, एहि सवालक उत्तर में केंद्रीय उद्योग आ वाणिज्यकर राज्यमंत्री ज्योतिरादित्य सिंधिया कहला जे मजदूरी क निर्धारण करब राज्य सरकारक अधिकार अछि। ओ कहला जे राज्यक तय मजदूरी क आधार पर केंद्र मजदूरी तय करैत अछि। देश मे एक समान मजदूरी संभव नहि अछि। दोसर दिस एहि संबंध मे बिहार क ग्रामीण विकास मंत्री नीतीश मिश्र क कहब अछि जे पिछला साल सेहो बिहार सरकार न्यूनतम मजदूरी पर केंद्र क सामने आपत्ति दर्ज करा देने छल। एहि साल सेहो निर्धारित कैल गेल न्यूनतम मजदूरी पर केंद्र कए पत्र पठाउल गेल अछि। ओ कहला जे केंद्र स अनुरोध कैल जा रहल अछि जे मनरेगा क तहत देल जा रहल न्यूनतम मजदूरी मे वृद्धि कैल जाए। ज्ञात हुए जे मनरेगा पूर्णरूप स केंद्र प्रायोजित योजना अछि आ एहि मे राज्य सरकार क एक फीसदी क अंशदान नहि होइत अछि, मुदा किछु राज्य न्यूनतम मजदूरी कए अपन अंशदान द बढा लैत अछि। एहन मे बिहार सन गरीब राज्य लेल इ कमी क भरपायी करब संभव नहि रहल आ राज्य सरकार वित्तीय बोझ कए उठेबा स हाथ खींच लेलक अछि। बढैत वित्तीय बोझ आ महाधिवक्ता क सलाह क बाद राज्य सरकार मनरेगा मजदूरी क भरपायी करबा स इनकार क देलक अछि।
पिछला साल राज्य मे न्यूनतम मजदूरी 145 टका निर्धारित छल। केंद्र सरकार 122 टका दैत छल जखनकि न्यूनतम मजदूरी देबा लेल राज्य सरकार 22 टका अपन कोष स दैत छल। राज्य सरकार अगर मनरेगा मे अपन दिस स 22 टका क अतिरिक्त भरपायी नहि करैत अछि त एकटा मजदूर क मजदूरी मे प्रति दिन 29 टका कम भ जाएत। एक अप्रैल, 2012 स राज्य सरकार न्यूनतम मजदूरी 151 टका प्रतिदिन निर्धारित केलक अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text: गर्भपतन(Abortion) महिनावारी भेलाक दिनसँ गणना केला पऽ २८ हप्तासँ पहिल गर्भमे रहल भ्रुण, विकसित भ्रुण अथवा शिशु बाहर निकल बला प्रकृयाक बुझल जाइत अछि । विकसित देशसभमे विभिन्न आधुनिक उपकरणक प्रयोगसँ बचा सकलाक कारण २८ हप्ता पहिलक १०० ग्राम तौलक शिशु बाहर भेला मात्र गर्भपतन बुझल जाइत अछि ।सुरक्षीत गर्भपतन महिलासभक प्रजनन अधिकार छी। असुरक्षित गर्भपतन रोक्नाई अपनासभक दाइत्व छी। नेपालमे सुरक्षित गर्भपतन सेवा प्रकृया २०६० द्वारा १२ हप्ताक गर्भ गर्भवती महिलाक मञ्जुरीमे पतन करबाक कानून द्वारा मान्यता देल गेल अछि ।


text:
अपन मिथिला / साउन २५ गते / प्रचार प्रशारके लेल देश दौड़ाहामें गेल फ़िल्म "संरक्षण"के युनिट बुधदिन बिरगंज पुग्ल छेल बिरगंजके पुरानका सिनेमें हल ए म्याक्स आ त्रिमुर्ति सिनेमें गेल सभ दिन हिन्दिआ भोजपुरी सिनेमा लागिरहल हलमें दर्शकसभ नेपाली फिल्म "संरक्षण"के ट्रेलर आ फिल्ममें रहल भोजपुरी गीत नीकलागल दर्शकसभ सिनेमाके रिलिज कलेल प्रतिक्षा में छी से कहलक ।
बिरगंजके सभसे व्यस्त रहल सिनेमाहल त्रिमुर्ति सिनेमा हलके म्यानेजर मेघराज सहनी के अनुशार हलभित्रर जब "संरक्षण"के ट्रेलर जब प्ले होइ छै तब हल भित्रके दर्शक चुपचाप ट्रेलर देख के बैठै छै जब ट्रेलर खत्म होइ छै तब ओकरा सभ के एक टा मात्र प्रश्न रहे छै कहिया लागत ई सिनेमा "काव लागी हो यी सिनेमा " । सहनी के अनुशर सिनेमा मधेशके गप्प उठोंने अछि आ मेकिंग से सेहो "संरक्षण"के प्रतिक्ष्या दर्शकसभ के भेल सहनी कहलक ।
एहि श्रावणके २७ गतेसे नेपाल के सभ सिनेमा हल में चलत फ़िल्म "संरक्षण" के युनिट बुधादिन बिरगंजमें पत्रकार सँगे भेटघाट सेहो केने अछि । पत्रकार सम्न्म्लेनमें पत्रकारसभ के प्रश्नके जबाफ दैत सिनेमा एक में अभिनय में रहल सुशान्त श्रेष्ठ कहलक " ई फिल्म बिल्कुल नेपाली पन में बंनल सिनेमा अछि जे की नेपालके अखुन भरहल राजनीतिक आ सामाजिक स्थितिके व्याखा केने अछि, सिनेमा नेपालके राजनीतिक , सामाजिक आ आर्थिक अवस्थाके देखाबैत अछि । "
रैब दिन मोफसलके पहिलका पत्रकार सम्मेलन बिराटनगर आ ईटहरिमें केने छेल युनिट सोमदिन धरान आ दमकमें पत्रकार भेटघाट केने छेल । युनिट मंगलदिन पूर्वके ओर शहर आ बुधदिन बिरगंज पुगल युनिट सिनेमा सफल हेंत से बिस्वाश केने अछि ।
आयोन भेल पत्रकार सम्मेलनमें पत्रकारसभ के प्रश्नक जबाफ दैत निर्देशक पुर्णेन्दु झा जी पत्रकारसभ "सिनेमा "संरक्षण" एकटा बिसुध्ह नेपाली फ़िल्म अछि जकरा नेपाली समाजके अखुन रहल राजनीतिक अवस्थाके चित्रण केने अछि । ई सिनेमा मधेशी थारु समुदाय बिचके व्याबहारिक आ मनोबैज्ञानिक दुख के देखेने अछि । फ़िल्म ५ टा पी पुलिस , प्रेश , पब्लिक , पावर आ पोलिटिक्स में कथा घुमल अछि , सीनेमा नेपलाके जन आन्दोलन २०६२, ६३ बादः के देशके सामाजिक , राजनीतिक अवस्थाके पृष्ठभूमिमें आधारित पोलिटिकल ड्रामा जहिमे पहाडी , मधेशी थारु समुदाय बिचके व्याबहारिक आ मनोबैज्ञानिक झगड़ा के चित्रण केने अछि। चलचित्र ५ टा पी पुलिस , प्रेश , पब्लिक , पावर आ पोलिटिक्समा कथा घुमल अछि । "
पुर्णेन्दु प्रोडक्सन्स , द्वारिका उदय प्रोडक्सन , श्रीबास्तव फिल्म्स आ हेटौडा मुभी मेकर्स टिमके ब्यानरमें बनल नेपाली फ़िल्म"सरंक्षण" श्रावण २७ गते से नेपाल देशके करिब ७५ टा से बेशी सिनेमा हल से सुरु भरहल अछि चलचित्रके लेल निर्माता नरेन्द्र महर्जन जी डेढ करोडके लगानीमें बनल ई सिनेमामें नायक निखिल उप्रेती , सौगात मल्ल रमेश रंजन झा , मलिना जोशी , अशिश्मा नकर्मी , प्रमोद अगरहरी , कामेस्वोर चौरसिया ,कृष्ण सिंह , रमेश बुढाथोकी , निर शाह , श्वेता शाह , नन्दु श्रीवास्तब , निर्देश श्रीवास्तब , राज कटुवाल आ सुशान्त श्रेष्ठके प्रमुख अभिनय रहल ई फ़िल्म के कथा रमेश रंजन झा आ निर्देशक पुर्णेन्दु झा जी नै लिखने अछि ।
धिरेन्द्र प्रेमार्शी आ रोशन जनकपुरीके शब्द रहल ई फ़िल्म के गीत सभ के संगीत प्रभेस मलिक केने अछि । पुरुषोत्तम प्रधानके सिनेमाटोग्राफी रहल ई सिनेमामें सुरेन्द्र पौडेलके सम्पादन ,कविराज गहतराजके कोरियोग्राफर , आ हिमाल केसीके दोन्द रहल अछि। चलचित्र के एफ डी कम्पनि आ बि के फिल्म्स और स्टेसन फाईब वितरण करहल अछि ।


text:
Friday, August 10, 2012
कपिलेश्वर राउत - थरथरी
कपिलेश्वर राउत
थरथरी
ओना तँ ऋृतु छह टा होइत अछि, गृष्म, वर्षा, शरद, हेमन्त, शिशिर आ वसन्त। मुदा व्यवहारमे लोक तीनटाकेँ मानै छै गर्मी, वर्षा आ जाड़। सभ ऋृतुक अपन अलग-अलग गुण अवगुण होइत छै। मुदा जाड़क एकटा अलगे गुण-अवगुण अछि। कोन भगवान जाड़केँ जन्म देलनि से नै कहि। अान ऋृतु तँ लोक हर्ष-विषम, रंगरभस आ वर्षाक फुहारक आनन्द लऽ कऽ िबता दै छै मुदा जाड़ तँ कोढ़केँ कँपा दै छै। गरीबक वौस्तु मारूख आ धनिकक वौस्तु विलासक ऋृतु होइ छै।
घुटर एक दिन एहने समैमे सुरेश बाबूक खेत जे मनखप केने छल, पटबैले गेल। समए छलै माघ मासक शुरूआतक। जहिना २००३ई. मे शीतलहरी छलै तहिना अहू बेर भेलै। पछिया बहैत, जाड़ सुसकारी दैत। सुरूजो भगवान कतए नुका रहला तकर ठेकान नै। कुहेश लागल। पानिक बुन्द जकाँ बर्फ खसैत। लोक हरदम घुरे लग आगि तपैत। ठिठुरल घास-पात खेलासँ माल-जालक पीठ पाँजर बैस गेलै। आ बिमारो पड़ए लागल। तनुक चिरै-चुनमुनी सभ जहिंपटार मरए लागल। साँप सभ कोनो बिलमे तँ कोनो आरिक कातमे मूइल पड़ल। लोककेँ जीनाइ कठीन भऽ गेलै। एक पनरहियासँ जे शीतलहरी चलल से लधले रहि गेल।
एहने समएमे घुटर मनखप गहूम केने छल। तकरा पटबै लेल गेल। जोखन बोरिंग चलबै लेल गेल, बोरिंगमे जहन पम्पसेटसँ पानि धराबए लागल पानि धऽ लेलकै। पलास्टिक पाइपसँ पानि लऽ गेनाइ छलै से जहाँ कि पाइप पम्पसेटमे धराबए लागल आकि पानि दोसर दिसामे फुचुक्का मारलक, आकि घुटर आ जोखन दुनू गोटाकेँ नहा देलक। तथापि कोनो तरहेँ पाइपकेँ बान्हि लेलक। जाड़े दुनू गोटे थरथर काँपए लागल। घुटर खेत जा एक कियारीमे पानि खोलि देलकै आ आगिक जोगारमे घुटर बगलमे जे कलमबाग छलै, ओतए नार राखल छलै, ओतएसँ एक पाँज नार थरथराइते अनलक। आब जखने सलाइसँ आगि धराबए लगल आकि तेहेन जाड़ होइत रहै जे सलाइक काठी खरड़ले ने होइत होइ। थरथरीसँ सलाइक काठी मिझा जाइ। जँ काठीमे आगि धरै तँ नारमे धरबेकाल मिझा जाइ। खएर, कोनो तरहेँ आगि धरौलक, आगि धधका दुनू गोटे आगि तापए लागल। थोड़ेक कालक बाद होश भेलै।
सुरेश बाबू खेत देखक लेल पएर लग तक कोट देने, पएरमे मोजा-जुत्ता लगौने, जाँघमे ट्रोजर देने, कानमे मोफलर लगौने, तइपर सँ माथमे टोपी आ आँखियोमे चश्मा छलनि, तैयो ओ जाड़े थरथराइत छलाह। जखन बोरिंग लग एला तँ देखलखिन जे दुनू गोटे आगि तापि रहल अछि। सुरेशो बाबू हाथ महक दस्ताना निकािल आगि तापए लगला। आ बजला- “घुटरा केहेन समए भऽ गेलै जे केतनो कपड़ा देहमे दैत छिऐ तैयो जाड़ जेना जाइते ने अछि। तूँ सभ केना कऽ रहैत छेँ।”
घुटर बाजल- “याै मालिक, गरीबक जिनगी कोनो जिनगी छिऐ। एक तँ दैविक मारल छी, दोसर सरकारोक व्यवस्था तेहेन ने छै जे की कहब। कमाए लंगोटीबला आ खाए धोतीबला। देहमे देखैत छिऐ जेतने कपड़ा अछि तैसँ रातिक जाड़मे गुजर करैत छी। घरवाली परसौती भेल अछि। एकेटा रहैक घर अछि। दोसर बकरी आ गाए लेल अछि। तइमे एक कोनमे जारैन-काठी रखैत छी। सेहो बकरीबला घरक टाट टुटल अछि।”
सुरेश बाबू बजला- “तब तँ बर दिक्कत होइत हेतौ?”
घुटर बाजल- “यौ मालिक, की कहू। खएर जाए दियौ। हमरा सभले तँ एकटा उपरेबला छथि। मुदा हे एकटा बात कहैत छी जे केतनो अहाँ सभ कपड़ा लगाएब, बिजलीक गर्मीमे रहब मुदा तीन बेर अहूँ सभकेँ जाड़ पछारबे करत।”
सुरेश बाबू अकचकाइत पुछलाह- “कन्ना रौ।”
घुटर कहए लगल- “नै बुझै छिऐ, नहाइ, खाइ आ झारा फिरै कालमे।”
सुरेश बाबू- “ठीके कहै छेँ।”
घुटर- “मालिक, हमरा सभकेँ कोन अछि। खूब मोटगर कऽ लार बिछा दइ छिऐ तइपर सँ कुछो बिछा दइ छिऐ आ चद्दैर ओढ़ि लै छी आ तखनो जँ जाड़ होइए तँ झट्टासँ बनेलहा पटिया ओढ़ि लै छी। बगलमे गोरहन्नी आ खरड़न-मरड़नकेँ ओरिया कऽ रखने रहै छी। नै भेल तँ ओकरो पजारि दइ छिऐ। भरि राति सुनगैत रहल घर गरमाएल रहल। अहाँकेँ तँ बुझले हएत जे बोरैसक आगि केहेन होइ छै। ठाठसँ सुतै छी।”
“तहन तँ एअर-कण्डीशन बना कऽ घरमे रहै छेँ। बड़ नीक एहिना जाड़सँ बचैक कोशिश करिहेँ। नै तँ सत्तो डाक्टर जकाँ हेताै, बेचारा काल्हिखिन पैखानासँ अाएल, कलपर कुरूड़ करिते रहए आकि ठंढा मारि देलकै। टांगि-टुंगि कऽ डाक्टर लग लऽ गेलै। तँए कहलियौ जे जाड़सँ बचि कऽ रहिहँ। बकरी आ गाएकेँ सेहो झोली ओढ़ा कऽ रखिहँ।” सुरेश बाबू कहलखिन।
मुँड़ी डोलबैत घुटर बाजल- “ठीके कहै छी मालिक।”
सुरेश बाबू- “रौ घुटर, धियो-पुतोकेँ हाँटि-दबािर दिहेँ जे ठंढासँ बँिच कऽ रहतौ।”
घुटर- “से छौड़ा मानिते नै अछि। खन गुल्ली डण्टा, खन क्रिकेट तँ खन कबड्डी खेलाइते रहैए। की करबै। हम तँ कहबे ने करबै मालिक।”
सुरेश बाबू- “सएह हम कहबौ ने।”
घुटर- “हम तँ भरि दिन काम धन्धामे लागल रहलौं। अहीं सबहक बॅसबिट्टीमे बाँसक ओधि उखारि चीर-फार कऽ लै छी। जैसँ देहमे घाम फेकैत रहैए। आ राति कऽ बौरेसबला आगि गरमेने रहैए।”
सुरेश बाबू- “ठीक करै छेँ। जान छौ तँ जहान छौ। शरीर नै तँ किछु नै। अच्छा एकटा कह जे योगासन करै छेँ आकि नै?”
घुटर- “यौ मालिक, हम मूर्ख आदमी की जानए गेलिऐ योगासन आकि प्रणायाम। हमरा सभले देहे धुनब योगासन आ परनियाम होइत छै। खटनियौ सँ ने देह दुहाइत रहैए।”
सुरेश बाबू बजलाह- “इहो बात ठीके छौ।”
घुटर बाजल- “मालिक अगहनमे मारि-घुसि कऽ कमेलौं, खूब धान कटलौं जैसँ घरमे एक कोठी धानो अछि आ थोड़ेक चाउरो अछि। खेतसँ खेसारी साग, बथुआ साग, सेरसो साग, तोरी साग सबहक तीमन कऽ लै छी। कहियो काल अल्लू, कोबी, भट्टा, मुरै सेहो सबहक तीमन खा लै छी आ बम-बम करैत रहै छी।”
सुरेश बाबू- “तहन तँ नीके वस्तु सभ खाइ छेँ।”
घुटर- “अहाँ सभ जकाँ की अण्डा, मौस-तौस आकि दूध-दही हमरा सभकेँ भेटैत अछि। हमरा सबहक देह तँ वैसाख जेठक रौद, भादवक वर्षा आ माघ मासक जाड़सँ ठाेकाएल-ठठाएल अछि। अहाँ सभ जकाँ की गैद परहक बाँस जकाँ मोटगर नै ने अछि जे तागत किछु ने। केहनो भिरगर काज देखा दिअ कऽ देब। हँ अहाँ सभ जकाँ पोथी-पतरा नै ने पढ़ने छी। थमहू खेत देखने अबै छी।”
कहि खेत आबि दोसर कियारीमे पानि खोलि फेर घूर तर चलि आएल आ गप-सप्प केलक। बाजल- “यौ मालिक, अहाँ सभ जकाँ की हमरा सौ बीघा खेत अछि। लऽ दऽ कऽ अपन दस कट्ठा खेत अछि। कनीमे तरकारी-फरकारी, कनीमे दलिहन-तेलहन, कनीमे साग-पात केने छी। धान-गहूम तँ अहीं सबहक खेतमे मनखप कऽ कए गुजर करै छी।”
सुरेश बाबू- “एकटा कहावत छै जे लड़ा-चड़ा धन पाउ बैठे देत के। हे बड़ जाड़ होइ छै जल्दी खेत पटा लए आ घरपर जा। हमहूँ आब अधिक घुम फिर नै करब घरेपर जाइ छी।”
घुटर कहलक- “जँ गपे-सप्प करै छी तँ एकटा गप अओर सुनि लिअ। हम तँ पंजाब-भदोही आकि दिल्ली-बम्बइ नै ने कमाइले गेलौं। देखै छिऐ जे ढबाहि लागल लोक देासर मुलुक जाइत अछि। हँ ओतएसँ पाइ तँ अनैए मुदा परिवारसँ हटल रहैए। जबकि सरकारो खेतीपर विशेष धियान देलकैहेँ। खेत अफर-जात पड़ल अछि, केनिहारक चलैत। कम उपजा भेने तंगी तँ बढ़बे करत गाममे माए-बाप से हकन कनै छै। मािलक अहीं अपन दशा देखियौ ने, एते खेत अछि आ धिया-पुता सभ विदेशमे नोकरी करैए। मालकिन बूढ़मे कन्ना कऽ भानस भात करैत हेती से वएह जनैत हेती।”
सुरेश बाबू बजला- “से तँ ठीके कहैत छेँ। कखनो कऽ हमरो मनमे होइत अछि जे कथीले एते कमेलौं आ एते जमा केलौं। अच्छा छोड़ ई सभ बात। हम जाइ छियौ।” कहि सुरेश बाबू घर दिस विदा भेला। आ घुटर अंतिम कियारीमे पानि काटए लगल।
Posted by Gajendra at 12:29 PM
Labels: कपिलेश्वर राउत
Subscribe to: Post Comments (Atom)


text:
अपन मिथिला/ ४ भादौ :– सप्तरीकेँ तिलाठी चर्चित ठाम अछि। ओतके स्थानीयसभ बीतल वर्ष भारतीय पक्ष एकलौटी हिसावमें लगौने बाँधके विरुद्ध झगड़ा केने छेल आ बाँध नै लागब देने छेल ।
एहि कारणसे पूरा नेपालके ध्यान तिलाठि तरफ गेल छेल । एहो बेरि बाढ़ि से तिलाठी गाम पूरा डूबल अछि । ओतके १५ सौ से बेसी घर डूबल स्थानीयसभ बतौलक। अखुन तक तिलाठीके जनता भूख भूखे अछि ।
सरकार आ विभिन्न संघ संस्थासभ बाढ़ि प्रभावित क्षेत्रमें राहत दरहल अछि। मुदा, चर्चित तिलाठी गामके सर्वसाधरण भ्रष्ट्रचारीसभके देल राहत लैके लेल अस्वीकार केने अछि आ नै लरहल अछि ।
गाममें लोगसभ एनजिओ आ आइएनजिसभके राहत नै चाही कहिके गाममें जय वाल गेटसे घुमा दरहल अछि । मुदा, सर्वसाधारणसभ भूख से संघर्ष कर पड़े रहल अछि ।
तिलाठी गाविसके पूर्वअध्यक्ष दिनेश्वर मिश्रके अनुसार तिलाठी गाम राहत अस्वीकार केने अछि । तिलाठीमें सरकारी राहत कुछ लेलक मुदा बहुत एनजिओ आ आइएनजिओके कर्मचारीसभ बाइट रहल राहत अस्वीकार केने से उ जनकारी देने अछि ।
‘राहतके नाममें बहुत धोखाधरि भरहल खबैर अभ आरहल,’ उ कहलक, ‘एहेन अछि तब तिलाठीवासीसभ के ओहन भ्रट्राचारीसभके रकम नै चाही ।’ तिलाठीके स्थानीयसभ राहत रकम खास आवश्यक नै अछि उ कहलक।
एनजिओ आ आइएनजीओसभ कम कम राहत दके सस्ता लोकप्रीयताके पाछु लागल उ थप कहकल ।


text:
लेखक- आदि यायावर
(मूल नाम- डा. पद्मनाभ मिश्र)
[1]
राति भरि कछ-मछ करैत उर्मिला’क मोन उबिया गेल छलैन. आधा राति'क बादे हुनकर पति बेडरूम में आएल छलाह। एखन ओ एना फोंफ काटि रहल छलाह मानु जे बेटी’क विवाह एखने खतम भेल होन्हि। नौकर चाकर सब सुतल छल. आ बगल वाला फुलवारी मे झिंगूर किलोल करैत छल। चारु दिस आततायी सन्नाटा पसरल छल. हठाते बगल वाला आम गाछी पर टिह-टिहहिया आपन चिर परिचित आवाज देलक। ओहो आवाज कोनो टहँकार सँ कम नहि, सन्नाटा कें चीरैत ओ आवाज हुनकर हृदय कें बेधि देलकनि। एकर संगे टिह-टिहिया इहों सूचना देलकनि जे आब तेसरो पहर बीति गेल अछि। एक बेर ओ फेर सँ अपन पतिक मुंह देखे लागलीह. की सुन्दर दैदिव्यमान मुखमंडल छल, मानु, जेना कोनो गन्धर्व एखने पृथ्वी पर उतरल हो. एहेन सुन्दर छवि जे मात्र साहित्य में पढबा में भेटैत छैक. दैदिव्यमान मुँहे टा किएक, पछिला तीन सप्ताह'क घटना क्रम में हुनका ज्ञात भेलनि जे जतबी ओ देखबा में सुन्दर छलाह ओतबी हुनकर व्यक्तित्व सेहो नीक छनि. हुनकर पिता'क यश पुरे समाज में पसरल छलनि. विवाह सँ कतेक साल पहिने सँ एहि परिवार'क बारे में ओ सुनि चुकल छलीह. ओ लोकनि जतबी धनीक छलैथ ओतबी संस्कारी सेहो. हुनकर पति अपन पुरखा'क अर्जित धन संपत्ति में कोनो रूचि नहीं देखाबैत छलाह. ओ कहैत छलाह जे आदमी कें अपन दुनिया अपने बसेना चाही. विवाहोपराँत ई सब जानि उर्मिला कें बहुत खुशी भेल छलनि. आजुक समय में अरेंज्ड मैरेज'क बाद सब किछु एतेक बढियाँ भेटब हुनका पूर्व जन्म'क कोनो नीक काज बुझाना गेलनि. अपना आप कें ओ भाग्यशाली बुझए लागल छलीह.
मुदा पहिल सप्ताह के बादे एत्तेक किछु भऽ गेल जकर हुनका कोनो आशा नहि छलैन. आब तीने सप्ताह में सब किछु एतेक बदैल जेतैन तकरो हुनका कोनो अंदेशा नहि छलैन. विवाह'क उपरांत प्रत्येक स्त्री'क लेल सासूर एक रहस्य सँ कम नहि होएत छैक. पहिने तँ कोशिश केलथिन अडजस्ट करबाक लेल मुदा आब हुनका लागए लागलैन जे हुनकर कोनो दोष नहि. आब हुनका होइत छलैन जे हुनकर सासूर'क लोक बिलकूल अलग तरहक छैथ. विवाह'क मात्र तीन सप्ताह'क अंतराल में जतय एतेक नाटक भेल हो, ओहि बात कें ओ सामान्य कोना मानि सकैत छलीह. जखन हुनकर अपन पतिदेवे उपेक्षा करए छथि तऽ दोसरा'क कोन गप्प. पछिला तीन सप्ताह में कोनो दिन एहेन नहिं भेल छल जखन हुनकर पति एको घंटा'क लेल आबि कें हुनका सँ प्रेम सँ बात केने होइथ. हुनकर उम्र'क स्त्री लोकनि की-की सपना देखैत छथि. ओ त’ एतेक अनुशाषित जीवन जीबाक पक्ष में छलीह. लेकिन तीन सप्ताह में आब हुनका विश्वाश होमए लागलैन जे हुनकर उपेक्षा भ' रहल छन्हि. जखन हुनकर पतिए के अपन कारोबार आ पारिवारिक समस्या सँ निकलबाक लेल समय नहि छलैन तखन बेकारे विवाह केलैथ. उपेक्षा सँ विद्रोह'क भावना उत्पन्न होइत छैक, हुनका सेहो भेलैन. मुदा द्विरागमन'क समय में अपन पिता'क देल गेल वचन याद आबए लागलैन. एक प्रतिष्ठित परिवार में जन्म लेला'क बाद आ एक तथाकथित प्रतिष्ठित परिवार में विवाह भेला'क बाद विद्रोह करब हुनका ओप्शने मे नहि रहैन. ओनाहींए हुनकर सासु'क अनसन सँ सब किओ परेशान छल. हिनकर कोनो भी एक गलत स्टेप नैहरा'क प्रतिष्ठा कें हानि पहुंचा सकैत छल.
एक रहस्यमयी सासूर'क वातावरण में हुनकर कुंठित भावना अवसाद में बदलल जा रहल छल. एक बेर फेर सँ अपन पति'क दैदीप्यमान मुखमंडल के देखबाक कोशिश करए लागलीह. एहि बेर हुनका तामस नहि उठलैन. अपितु हुनका अपन पति'क ऊपर में दया आबए लागलैन. आजुक समय में, के एहेन आदमी होएत छैक जे अपन नव विवाहिता पत्नी कें छोडि अपन जेठ भाए'क कारोबार में हाथ बंटेबाक लेल गाम सँ दूर चलि जैत छैक? हुनका लग में त’ इहो ऑप्शन नहि छलनि जे ओ कहि सकैत छलीह जे हुनकर पति जे करय जा रहल छैथ, ओ मात्र बेवकूफी’क अलावा अओर किछु नहि थीक. स्त्री एक मजबूरी'क नाम सेहो थीक. कतेक दिन सँ अपन भावना कें दबा के रखने छलीह। आब मोन करैत छलैन जे ठोहि पाडि कें कानैथ. मुदा डर इहो छलैन जे पतिदेव कहीं उठि नहि जैथ आ हुनकर एखन धरि'क त्याग कहीं स्वार्थ में नहि बदली जैन्ह।
ओ उठि के बैसि गेलीह. सिरहौने मे ठेहुन मोड़ि कें अपन नाक आ मुह कें दुनू ठेहुन मे नुकौने रहलीह। किछु देर बाद नहुए नहुए केहुनी’क नीचा मे गेडुआ आएलन्हि आ नहि जानि कखन नीन्न आबि गेलनि। जखन आँखि फुजलनि त देखलैथ जे पतिदेव एखन धरि सुतल छैथ. नित्य क्रिया सँ निपटि केँ फुलवारी मे राखल आरामकुर्सी पर ई सोचि बैस रहलीह जे जखन पतिदेव उठताह तऽ हुनका ताकैत ताकैत एतय जरूर एताह. आब ओ चुप नहि रहतीह. विद्रोह नहि तऽ तर्क तऽ काइए सकैत छलीह. कम सँ कम पुछबाक तऽ चाही जे घर मे जँ एत्तेक नाटक लेल पहिने सँ तैयारी रहैन तऽ एकटा शरीफ लोकनि बेटी सँ विवाहे किएक केलनि. एक हजार प्रश्न फुरैत छलैन. मुदा स्त्री’क मोन मर्यादा’क सीमा मे बान्हल छल. तेँ मोने मोन विचारए लगलीह जे कोन कोन प्रश्न पुछबाक छैन्ह, जाहि सँ मर्यादा’क सीमा’क उलँघन नहि होमए.
विवाह’क पहिल किछु सप्ताह मे नवविवाहिता की करैत छैथ? जेना प्रत्येक बच्चा देखबा मे क्यूट होएत छैक, जेना विवाह मण्डप पर बैसल कनियाँ सुन्दर होएत छैक. इहो बात ओतबी सत्य जे प्रत्येक नवकनियाँ के ई होएत छनि जे अमुक विवाह कए ओ धन्य भऽ गेलीह. ई अग्नि’क चहु दिस सात फेरा’क ई कमाले थीक जे नवकनियाँ के हुनकर पति पुरे दुनियाँ मे सब सँ नीक लोक लागए लागैत छन्हि. नवविवाहिता के निगेटिव बात नहि फुरए छनि आ फुरबाको नहि चाही. प्रत्येक सामान्य विवाह मे कनियाँ के होएत छनि जे हुनका सपना’क राजकुमार भेटल छनि.
उर्मिला फुलवारी मे राखल लकड़ी’क आराम कुर्सी मे धँसल यैह सोच मे छलीह. अपन काल्पनिक दुनियाँ मे ओ अपन राजकुमार केँ परीकथा सदृश्य उज्जर उज्जर घोड़ा पर दूर सँ आबैत देखैत छलीह. मुदा यथार्थ हुनका झमान भऽ पटैक दैत छलनि. लोक सपना सँ तखने आन्दित भऽ सकैत छैक जखन ओहि मे किछु वास्तविकता होइछ. अन्यथा एहेन सपना लोक केँ डरा जैत छैक. उर्मिला अपन कल्पना सँ नहि डेराइत छलीह. बल्कि हुनका अपन भाग्य पर आब शक होमए लागलनि.


text:
गलत मूल्यांकन सं छात्र परेशान...जिम्मेदार के?
बिहार-झारखंड के हजारों छात्र गलत मूल्यांकन के शिकार बनि गेल छथिन्ह. टीचर के गलत मूल्यांकन के खामियाजा विद्यार्थी के भुगतय पड़ि रहल छनि. दुनू राज्य मे हाल ई अछि जे हजारों छात्र परीक्षा पास नहि करि पाएल छथिन्ह.
बिहार मे सीबीएसई रिजल्ट मे फेल छात्र सभ काफी गुस्सा मे छथिन्ह. पटना मे तं छात्र आओर गार्जियन सभ सीबीएसई के दफ्तर पर काफी हो-हल्ला सेहो करलखिन्ह.
एहिठाम एहन भेल कि गणित आओर भौतिकी मे60 हजार मे सं 24 हजार छात्र फेल भ गेलखिन्ह. छात्र सभ के कहनाय छनि जे एहि विषय के कॉपी के जांच नीक सं नहि करल गेल अछि. विद्यार्थी सभ के मांग छनि जे हुनकर सभ के कॉपी के फेर सं जांचल जाए.
एहने हाल झारखंड मे अछि. एहिठाम झारखंड इंटरमीडिएट के रिजल्ट मे आधा सं बेसि छात्र फेल भ गेल छथिन्ह. विद्यार्थी सभ काफी टेंशन मे छथिन्ह. एहिठाम सेहो लोक तोड़फोड़ करलखिन्ह.
झारखंड मे तं राज्य के मानव संसाधन विकास मंत्री के बेटा आओर बेटी सेहो पास नहि करि पएलखिन्ह. राज्य मे तं साइंस के 70 प्रतिशत सं बेसि छात्र फेल भ गेल छथिन्ह.
सभसं अचरज तं अहां के ई जानि कs होएत जे बिहार...झारखंड के कइटा विद्यार्थी जे आईआईटी-जेईई आओर दोसर इंजीनियरिंग परीक्षा पास करि गेल छथिन्ह ओ इंटर मे फेल करि गेल छथिन्ह.
आईआईटी-जेईई आओर दोसर इंजीनियरिंग परीक्षा मे नीक पॉजीशन लाबय वाला छात्र सभ सेहो 12वीं...इंटर मे गणित... भौतिकी से पास नहि करि पाएल छथिन्ह.
छात्र सभ आओर गार्जियन सभ के साफ कहनाय छनि जे ई संभव नहि अछि. जे विद्यार्थी आईआईटी-जेईई आओर दोसर इंजीनियरिंग परीक्षा के कठिन टेस्ट के निकाल सकैत अछि...ओ कि बिना गणित... भौतिकी जानले एना करि सकय छथि कि ?
एना पहिने सेहो होएत रहैत छल मुदा एहि बेर किछ बेसि होए के कारण हो -हल्ला भ रहल अछि. सवाल उठैत अछि जे ई एना किएक भ रहल अछि? एकरा लेल जिम्मेदार के अछि?
बिना लाग-लपेट के अहां कहि सकय छी... सिस्टम आओर कॉपी जांचय वाला टीचर.
सिस्टम एहि लेल जिम्मेदार अछि जे ओ एकहि टीचर के सैकड़ों कॉपी जांचय लेल द दैत अछि. कॉपी जांचय लेल कोनो नीक व्यवस्था नहि करैत अछि. खास टाइम के अंदर कॉपी जांचि कs देबय लेल टीचर पर दबाव बनाबैत अछि.
टीचर एहि लेल जिम्मेदार छथिन्ह जे ओ कॉपी के नीक सं नहि जांचय छथिन्ह. हर कॉपी के जांचय के हिसाब सं पाई मिलैत अछि. जतेक कॉपी जांचब ओतेक पाई मिलत.
आब पाई लेल ओ एक दिन मे सैकड़ों कॉपी जांचि लैत छथिन्ह. अपने जांचय छथिन्ह आओर दोसर सं सेहो जंचबाबय छथिन्ह. एहन मे ई होएत अछि जे ओ सिर्फ हर कॉपी पर सरसरी नजर मात्र डालि पाबय छथिन्ह.
चूंकि जे सैकड़ों कॉपी ओ जांचय छथिन्ह ओहि सभ मे एकहि प्रश्न रहैत अछि... सभ के जवाब मिला-जुला कs एकहि तरहक रहैत अछि. एना मे ई होएत अछि जे एकहि तरह के कॉपी पढ़ैत-पढ़ैत कॉपी जांचनाय नीरस भ जाएत अछि.
एहन मे टीचर सभ सिर्फ पन्ना उलैटि कs देखय छथिन्ह आओर नंबर देने जाए छथिन्ह. जे जतेक पन्ना भरने रहल ओतेक नंबर देने जाए छथिन्ह. एहि मे कई बेर गलत जवाब देबय वाला के सेहो पूरा नंबर मिल जाए छनि.
आओर चूंकि सैकड़ों कॉपी जांचय के प्रेशर मे ओ कई बेर नंबर जोड़य के क्रम मे गलती करि दय छथिन्ह. एहन मे छात्र के गलत नंबर मिल जाएत अछि. कई बेर एहन होएत अछि जे 51 के 61 भ जाएत अछि आओर 79 के 19 जकां भ जाएत अछि.
कई बेर जल्दी -जल्दी मे नंबर जोड़य काल एक- दूटा पन्ना पलैटि गेल तं बीच के नंबर सेहो गायब. एकर नुकसान विद्यार्थी के उठाबय पड़य छनि.
एहन हमरा संग सेहो भ चुकल अछि मैट्रिक मे. प्रथम श्रेणी सं पास भेलहुं...नीक नंबर सेहो आएल मुदा मार्क्ससीट मे गणित मे नंबर उम्मीद सं कम लागल. एहि के बाद पटना जा चैलेंज करलौं.
हमर शंका सही निकलल... फेर सं नंबर जोड़ल गेल तं मार्क्स मे 40 नंबर आओर जुड़ल. ओ तं हम नीक नंबर सं पहिनहि पास छलहुं ताहि लेल कोनो फर्क नहि पड़ल मुदा जे विद्यार्थी पास नहि भेल होएथिन्ह...आओर ओ फेर सं मूल्यांकन नहि करौने होएथिन्ह हुनका तं एकर नुकसान भ गेलन्हि.
एहने हाल अखन अछि. जे विद्यार्थी आईआईटी पास करि गेल छथिन्ह... ओ गणित आओर भौतिकी मे फेल...मूल्याकंन तं होबाके चाही. आओर कॉपी जांचय के प्रक्रिया मे सुधार के जरूरत सेहो अछि.
अहां सभ के कि कहनाय अछि?
हमर ईमेल:-info@hellomithilaa.com
Subscribe to: Post Comments (Atom)


text:
पूर्णिया के एक अधिकारी कहलनि कि चूनापुर एयरपोर्ट सँ प्रधानमंत्री मोदी बाढ़ि प्रभावित इलाका सभक सर्वेक्षण करबाक लेल निकैल गेलथि। हुनका संग मुख्यमंत्री नीतीश कुमार आओर उपमुख्यमंत्री सुशील मोदी के अलावा कैको अधिकारी सेहो छथि।
प्रधानमंत्री सीमांचल क्षेत्र के जिला सभक सर्वेक्षण क' रहल छथि। हवाई सर्वेक्षण के बाद पूर्णिया म' बाढ़िक स्थिति ल'क' उच्चस्तरीय समीक्षा होएत। एहि दौरान नीतीश कुमार आओर सुशील मोदी सहित सरकार के वरिष्ठ अधिकारी सेहो मौजूद रहथिन। समीक्षा बैठक म' राज्य सरकार बाढ़ि सँ भेल नुकसान केर पूरा ब्योरा प्रधानमंत्री क' देत।
अपने क' बता दी बिहार के 19 जिलाक 186 प्रखंडक 1.67 करोड़ सँ बेसी आबादी बाढ़िसँ प्रभावित अछि। बाढ़िक चपेट म' अएला सँ एखन धरी 426 लोगक मौत भ' चुकल अछि। किछु जगह पर बाढ़िक पैन कमबाक खबैर अछि जाहिसँ प्रभावित लोग सभ अप्पन घर लौट रहल छथि, मुदा जता पैन कमल अछि ओता बीमारी पसरबाक डर बनल अछि।


text:
नहि जानि धरोहरि कत' हेरायल - अशोक कुमार दत्त
अशोक कुमार दत्तक काव्य-गुण सँ प्रथम परिचय 'पुर्वोत्तर मैथिल' पत्रिका सँ भेल छल. बाद मे अशोक जी 'साहित्यिक चौपड़ि' मे सेहो अपन काव्य-संसारक संग सहभागिता दर्ज करौलनि. आब 'झिझिरकोना' नाम सँ हिनक पहिलुक कविता संग्रह बहरौलनि अछि. कायदे सँ तँ ई कविता सभ कम सँ कम तीन दशक पूर्वहिं पाठकक समक्ष आबि जयबाक चाही छल मुदा अहाँ पूछि सकैत छी जे आबिए जयतैक तँ की भ' जयतैक ? यैह गप्प एकर ठीक विपरीत अर्थ मे सेहो पूछल जा सकैछ ? जे-से, औखन हिनक किछु कविता कविक आत्म-वक्तव्यक संग प्रस्तुत अछि. पढ़ल जाए- मॉडरेटर.
अशोक कुमार दत्त
प्रवेशिकाक बाद महाविद्यालयक अध्ययन वास्ते जखन पटना अयलहुँ, 'आर्तावर्त' आ 'मिथिला मिहिर' अपन उच्च शिखर पर छल। आर्यावर्तक 'चुटकुलानन्द की चिट्ठी' आ मिथिला मिहिरक 'बहिरा नाचे अपने ताले' बेस रसगर लागए। ओहि समयक विद्यापति समारोह मैथिल समाजक वास्ते एक महापर्व सदृश। मधुरताक लोकप्रियता एहन जे आन-आन भाषा-भाषी सेहो सभ रसपान करए वास्ते उमड़ि पड़थि। हेंजक हेंज मिथिलावासी, धरोहि बान्हि छावनी सदृश विस्तृत पंडाल मे गज-गज करथि। ओहि मे रविन्द्र-महेन्द्र जोड़ीक गान सुनबा लेल मारि पड़ए। श्री रवीन्द्र जीक गायन- "के छथि मैथिल की थिक मिथिला, हम कहैत छी ओरे सँ, मिथिलावासी सुनू पिहानी, हम कहैत छी जोरे सँ।" सुनि रोमांचित भ' जाइ। जेना मिथिलाक राज्य गान हो ! ओहि समय मे गोलघर मुहल्ला मे डेरा छल। समारोह सँ छुटि क' डेरा आबी तँ किछु-किछु लिख' बैसी। कहियो काल लिखयलाक बाद पुरना अंगनाक मध्य मड़बा पर बैसि लिखल रचना सभ केँ सुनाब' बैसि जाइ। छपयबाक वास्ते नहि अपितु मात्र मनोरंजनक वास्ते।
किछु सालक बाद घरेलु बाध्यताक कारणें हमरा पटना छोड़ि दरभंगा आबय पड़ल। स्नातकोत्तर मे जखन दरभंगा मे छलहुँ तँ विद्यापति समारोह ओहो ठाम खूब घूम-धाम सँ मनाओल जाइत छल। ओतहु रविन्द्र-महेन्द्र जोड़ीक रंग-विरंगा गाना सुनि श्रोतागण झूमि उठथि। आर्यावर्त-मिथिला मिहिर बन्न भेलाक बाद कहियो काल 'माटि-पानि' पत्रिका पढ़बाक लेल भेंटि जाएल करए। ओहि समय तीन गायकक एकटा समूह तिजोड़ी बनि सेहो अभरलाह। ओहो सभ नीक गाबथि। विद्यापति समारोहक ओहि समय जेना दुन्दुभी बजैत छल। लहेरियासरायक एम.एल. एकेडमी उच्च विद्यालय मे संकल्प लोकक तत्वाधान मे साहित्यिक आयोजन भेल छल जाहि मे गायकक एक आर जोड़ी उभरलाह। शशिकान्त-सुधाकान्त। ओहि जोड़ीक मुँह सँ किछु गीत सुनल- मोन होइए अहाँ केँ देखिते रही, किछु बाजी अहाँ हम सुनिते रही; तोरा अंगना मे बसन्त नेने आएब सजना। सुनि मोन गदगद भ' उठए।
ई पोथी दू कालखण्डक थिक। हम कोनो काव्यक गूढ़ बातक चर्च नहि कयल अछि, मुदा अपन जीवन मे गाम-घर मे रहैत आ एखन शहर मे अपन जीवन व्यतीत करैत जे मैथिल संस्कारक बदलैत स्वरूप केँ अनुभव कएल अछि ओकरे शब्दक माध्यमे अभिव्यक्ति देल अछि।
कन्यादान करबा मे बाप बिका गेल !
जिनका लेल देवो करैत भक्ति
देवीक पाछाँ घुमैत छल देवो
सीता लेल मिथिला अयला रामो
यौ बाबू आब हद्द भ' गेल !
मंडन अयाची भारतीक मिथिला
जतय कोठी बखारी मे लक्ष्मी मुनल छल
सुग्गो झुमि झुमि देव भाषा पढ़ै छल
यौ बाबू आब हद्द भ' गेल !
जतय गंगा कहथि 'दानी बनू'
गंगा मे पैसि कविकोकिल कहल-
'सदिखन देवीक सेबी बनू'
यौ बाबू हे आब हद्द भ' गेल
बरक बाप निष्ठुर भ' लात मारैत छथि
बिनु कलंके बेटी कलंकित भ' गेलि
घरक लक्ष्मी बेमोल बिकि गेल
यौ बाबू आब हद्द भ' गेल
कन्यागतक भक्षण करय
कखन सँ कानन मे कोइली कनैए
पाथरक आगू मे दुखड़ा सुनबैए
यौ बाबू आब हद्द भ' गेल ।
हम हेरै छी अपन मिथिला, राजा विदेहक शान यौ।
नहि टीका, नहि अग्निहोत्र, नहि देखी संध्यावंदन
बिनु गायत्री-जप कोना पायब, तीनू ताप सँ त्राण यौ।
जनेउ मे तँ कुंजी झुलैए, शौचो चढ़े नहि कान
मिथिलाक्षर नहि, मैथिली बाजब, कत' मिथिलाक पहिचान यौ।
अढ़ेला पर हुनका घाम छुटन्हि, संगे ओ जीवथि केउना
जेठक बोली सुनि कान पकन्हि, अपना केँ बुझथि महान यौ।
मोबाइल सँ दिन भरि चैट करे, क' रहल ओ नाम
बाहरे अपने बियाहल तँ कोना, बाप करौ कन्यादान यौ।
केओ सलवार-समीज पहिरने, बिनु दुपट्टा रखने
अहिवातीक अँचरा, नहि देखी कोना, खोइंछ भरल दूभि-धान यौ।
झिझिया, छठि गीत नीक ने लागे, बजाबी म्यूजिक जाॅज
सोहागिन सीथ ने सेनुर देखी, कोना पूजब हनुमान यौ।
पुष्प-वाटिका उजड़ल, कोना होयत राम-सिया के दर्शन
कतहुँ ने नचारी गूँजैए, ने मधुश्रावणीक गान यौ।
गाम मे आब बेन की देब, नहि दुरगमनिया भार
नहि सौजनि, नहि पाथेय होए, ने समधि-मिलान यौ।
डबरा-पोखरि सभ भथायल, कुमही तोड़ए तान
कोजगरा मे आब कोना, बाँटब पान-मखान यौ।
सड़ल आन्ध्रा माछ सभ तरि, टटका नहि पोखरिक माछ
बिनु तिलकोर, खम्हारू कोना, करू सन्मान यौ।
बिनु नेओंते भरदुतिया मे कोना, भैयाक बढि क' जोर
सजबी-दही बिनु मड़र कोना, देखब चौठी चान यौ।
सोलहो कला सँ उगला सुरूज, देखि मिथिला करूणायल
सँगहि शक्ति समेटू सभ केओ, राखू मिथिलाक मान यौ।
चीनियाँ झालरि, चहुँ दिस चतरल
चीनियाँ चाउमिन, चीनियाँ मोमो
चीनियाँ जाल सगरो परसल
तुलसी चौराक दीप कत' भुलायल ?
नहि जानि धरोहरि कत' हेरायल ?
जुट्टी बन्हने पहुना बैसल
सुटुक्का जीन्स, ड्रेगन टी-शर्ट
गोगल्स लटकौने कनियाँ घमकलि
अहिबातक सेनुर कत' बिलायल ?
नहि जानि धरोहरि कत' हेरायल ?
अपने मोने बियाह रचौलक
अपन महिस कुड़हरिए नाथब
लिभइन रिलेशनक पाठ पढ़ौलक
अहिबक फर, कत' ओंघरायल ?
नहि जानि धरोहरि कत' हेरायल ?
पहिरब आँगल, रहब आँगल
मंडनक सुग्गा मोन बैसल
सौराठ सभा थाकल हारल
कैथी-तिरहुता कत' लुटायलि ?
नहि जानि धरोहर कत' हेरायल ?
बेटी उडंत भ' खोप तानल
मातु-पिता टग हनथि खाट पर
छोड़इ सरबन लंक पड़ायल
मनुक्खक ममता कत' मेटायल ?
नहि जानि धरोहरि कत' हेरायल ?
गोला रोड, दानापुर, पटना
मो. 09431645105


text:
दरभंगा। ‘शूट विद कैमरा नॉट विद वेपन’ सन बयान द नव बहस शुरू केनिहार बिहार क पुलिय महानिदेश अभयानंद कहला अछि जे उपद्रव आ हिंसा क स्थिति मे जान माल क रक्षा आ सार्वजनिक संपत्ति कए नुकसान स बचेबा लेल बेकाबू भीड पर फायरिंग लेल पुलिस कए ककरो स अनुमति लेबाक जरूरत नहि अछि। किशनगंज स दरभंगा तक भेल अपराध क समीक्षा लेल दरभंगा आयल डीजीपी पत्रकार क सवाल क उत्तर द रहल छलाह।
ज्ञात हुए जे एक दिन लेल दरभंगा पहुंचल अभयानंद दरभंगा जोन क पुलिस क समस्या स रूबरू सेहो भेलथि। एहि बैसार मे डीजीपी क अलावा आइजी जेएस गंगवार, डीआइजी मानवाधिकार रवीन्द्रन शंकरण, डीआइजी सुधांशु कुमार, पूर्णिया क डीआइजी बच्चू सिंह मीणा, सहरसा क डीआइजी संजय सिंह, एसएसपी गरिमा मलिक, सिटी एसपी कुमार एकले, मधुबनी क एसपी आरके मिश्रा, समस्तीपुर क एसपी वरुण कुमार, सहरसा क एसपी एके सत्यार्थी, मधेपुरा क एसपी सौरभ कुमार साह, कटिहार क एसपी किम, किशनगंज क एसपी मनोज कुमार आ पूर्णिया क अमित लोढ़ा शामिल छलाह।
पुलिस महानिदेशक अभयानंद क इ दौरा कई दृष्टिकोण स महत्वपूर्ण रहल। ओ स्वीकार केलथि जे पुलिस मे सुविधा क कमी अछि मुदा एकर मतलब इ कतई नहि जे अनुसंधान मे कोताही कैल जाए। एहि परिस्थिति मे बेहतर काज करबाक अछि। निरंतर सुधार क प्रक्रिया चलि रहल अछि। एहि दिशा मे सरकार आ पुलिस महकमा गंभीर अछि।
राज्य मे कानून व्यवस्था क समीक्षा क क्रम मे डीजीपी अपन पदाधिकारी कए सीखबा आ अपना आप मे निरंतर सुधार अनबा क नसीहत देलथि, ओतहि ओ जनता स संयम बरतबा क अपील सेहो केलथि। बैसार मे ओ आपराधिक वारदात क वैज्ञानिक अनुसंधान, आर्थिक अपराध पर कार्रवाई, तेजी स ट्रायल करेबा लेल जरुरी कार्रवाई, त्वरित अपील आ जमानत पर छूटल अपराधी क खिलाफ कार्रवाई पर जोर देलथि।
ओ कहला जे संगीन वारदात मे काफी कमी आयल अछि। बाहुबली क दिन लद चुकल अछि। जे किछु घटना हाल फिलहाल मे भेल अछि ओ दोसर तरहक अछि। एहन घटना कए रोकबा लेल सेहो आब त्वरित कार्रवाई कैल जा रहल अछि। चाहे ओ मधुबनी क घटना हो या फेर दरभंगा क अशोक पेपर मिल फायरिंग कांड। एकटा समय एहनो छल जखन बेसरा जांच रिपोर्ट एबा मे तीन चार माह लागि जाइत छल मुदा आइ 24 स 48 घंटा मे जांच रिपोर्ट तैयार भ जाइत अछि। अनुसंधान क तौर तरीका बदलल अछि। फारेंसिक साइंस लेबोरेट्री (एफएसएल) क जांच टीम दू स तीन घंटा मे घटनास्थल पर पहुंच जाइत अछि। आब घटना क तुरंत बाद थानाध्यक्ष या अनुसंधानकर्ता एफएसएल टीम स मोबाइल पर संपर्क क घटनास्थल पर मौजूद सामान क नमूना एकत्रित क सकैत छथि।
मधुबनी क घटना क उल्लेख करैत ओ जनता स सेहो संयम बरतबाक अपील केलथि आ कहला जे पुलिस अहांक संग अछि। अगर कोनो पुलिस पदाधिकारी गलत काज करैत छथि त निश्चित रूप स हुनकर खिलाफ कार्रवाई होएत।
दरभंगा में भेल पुलिस फायरिंग पर ओ कहला जे जखन भीड बेकाबू भ जाइत अछि त आत्मरक्षा लेल पुलिस कए गोलीबारी करबा लेल ककरो स अनुमति लेबाक कोनो जरूरत नहि अछि। एहन पुलिस कए फायरिंग करबाक अधिकार अछि। ओ कहला जे अशोक पेपर मामला क विशेष जांच करा रहल छी।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna
बेकाबू भीड़ पर गोलीबारी लेल अनुमति क दरकार नहि : डीजीपी
दरभंगा। ‘शूट विद कैमरा नॉट विद वेपन’ सन बयान द नव बहस शुरू केनिहार बिहार क पुलिय महानिदेश अभयानंद कहला अछि जे उपद्रव आ हिंसा क स्थिति मे जान माल क रक्षा आ सार्वजनिक संपत्ति कए नुकसान स बचेबा लेल बेकाबू भीड पर फायरिंग लेल पुलिस कए ककरो स अनुमति लेबाक जरूरत नहि अछि। किशनगंज स दरभंगा तक भेल अपराध क समीक्षा लेल दरभंगा आयल डीजीपी पत्रकार क सवाल क उत्तर द रहल छलाह।


text:
औरंगाबाद। नवीनगर मे निर्माणाधीन थर्मल पावर प्रोजेक्ट क पहिल इकाई स बिजली उत्पादन अगिला साल अक्तूबर मास स शुरू भ जाएत। ओना एहि स पूर्व बिहार कए बाढ स बिजली उपलब्ध हेबाक संभावना अछि। बाढ क संग संग तैयार भ रहल नवीनगर थर्मल परियोजना क पहिल इकाई क ब्वॉयलर क रविदिन सफलतापूर्वक स्थापना कैल गेल। कंपनी क मुख्य कार्यकारी अधिकारी केके सिंह कहला जे एहि परियोजना मे ढाई-ढाई सौ मेगावाट क कुल चारिटा इकाइ स्थापित कैल जा रहल अछि जाहि मे पहिल इकाई स अगिला एक साल मे 250 मेगावाट बिजली क उत्पादन शुरू भ जाएत। ओ कहला जे भारत हेवी इलेक्ट्रिकल्स लिमिटेड (भेल) क सहयोग स पहिल इकाई क ब्वॉयलर क ड्रम लिफ्टिंग क काज पूरा भ गेल अछि जाहि स एकर निर्माण काज मे आओर तेजी आउत आ बाकी काज जल्दी पूरा भ जाएत। ब्वॉयलर क संस्थापन क अवसर पर एनटीपीसी क महाप्रबंधक आरआर श्रीवास्तव समेत कंपनी क अधिकार सब मौजूद छलाह।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
हेलो मिथिला डॉट कॉम
अहांक सभक लोकप्रिय मैथिली ब्लॉग हेलो मिथिला अहां सभक लेल आब ब्लॉगस्पाट डॉट कॉम सं हेलो मिथिला डॉट कॉम भs गेल अछि.
आब अहां सभ के अपन एहि ब्लॉग के पढ़य लेल hellomithilaa.blogspot.com लिखय के जरूरत नहि अछि. आब सिर्फ hellomithilaa.com लिखला पर ब्लॉग खुलि जाएत.
ओना अहां सभ के जे पूरा लिखय के आदत पड़ि गेल अछि त कोनो बात नहि. पूरा पता लिखला पर सेहो ब्लॉग खुलत. एहन नहि जे ब्लॉग नहि खुलत.
अहांक जेना मन होए हेलो मिथिलाक पता लिखु... ब्लॉग खुलत. मुदा एकटा चीज ध्यान राखब जे ब्लॉगस्पाट जकां डॉट कॉम मे सेहो hello mithilaa के आखिर मे डबल a अछि.
अहां सभ सं सेहो आग्रह जे एहि हेलो मिथिला पर अहां सभ सेहो लिखल करु... अपन गाम-घर... इलाका के न्यूज़... समाचार... विकास... समस्या के खबर सेहो भेजु.
अहां अपन कविता...कहानी...विचार सेहो लिखु. दस लोक के संग साझा करु. अहां अपन खबर...लेख info@ hellomithilaa.com पर भेज सकय छी.
हमर ईमेल:-hellomithilaa@gmail.com
Subscribe to: Post Comments (Atom)


text:
बिहार के लेल एकटा नीक खबर अछि. रेल बजट के जे संकेत मिलि रहल अछि ओकरा मुताबिक बिहार सं जे रेल परियोजना के बाहर ल जाए के गप भs रहल छल... आब ओ नहि होएत. बीच मे खबर आएल रहय जे मढौरा, छपरा आओर मधेपुरा के रेल कारखाना के बंगाल शिफ्ट करय के विचार चलि रहल अछि. मुदा एहि बात के पता चलतहि बिहार मे भारी विरोध शुरू होए लागल. पूर्व रेल मंत्री लालू प्रसाद यादव एहि मुद्दा पर रेल मंत्री ममता बनर्जी सं सेहो बात कएलखिन्ह. बीजेपी के ओर से सेहो कहल गेल जे अगर कोनो रेल परियोजना के राज्य सं बाहर ल जाए के कोशिश कएल गेल त बिहार सं एकोटा ट्रेन के गुजरय नहि देल जाएत.
रेल परियोजना पर बिहार के लोक के विरोध के देखैत रेल मंत्रालय के आ जे कहुं रेल मंत्री ममता बनर्जी के परियोजना पर अपन कदम पाछां करय पड़लन्हि. ई सभ बिहार के लोक के ...जनता के जागरूकता के कारण भेल अछि. केन्द्र के तरफ सं अखन धरि बिहार के काफी उपेक्षा कएल गेल अछि. मुदा आब लोक धीरे-धीरे केंद्र के भेदभाव वाला राजनीति के समझि रहल अछि.
बिहार के रेल परियोजना के शिफ्ट करय के मामला एकदम सं राजनीतिक कहल जा सकैत अछि. आओर कहल जा रहल अछि जे एहि के पाछा रेलवे के लोके सभ शामिल छथिन्ह. एहि परियोजना के तत्कालीन रेल मंत्री लालू प्रसाद यादव जी के समय मे शुरू कएल गेल छल. मुदा काज अखन धरि शुरूआती चरण मे अछि. मढौरा मे त जमीन अधिग्रहण के लेल लोक के जे मुआवजा देल जा रहल छल फिलहाल ओकरा पर सेहो रोक लगा देल गेल अछि.
एहि परियोजना के बंगाल नहि गेलाह के बाद आब खबर अछि जे ममता बनर्जी तीन जुलाई के पेश होए वाला रेल बजट मे बंगाल के लेल किछ दोसर नबका परियोजना के घोषणा करतीह. उम्मीद अछि जे ओ किछ नबका परियोजना के संग किछ नबका ट्रेन सेहो शुरू करतीह. एकटा नबका वैगन ट्रॉली फैक्ट्री खोलय के सेहो चर्चा चलि रहल अछि. जे होए.. ओ बंगाल के लेल दस टा आओर परियोजना शुरू करैथि... मुदा जे कतहुं लागल अछि ओकरा त शिफ्ट नहि करैथि. जे होए ई गप कंफर्म त रेल बजट पेश होएला के बादे पता चलत. ताबैति धरि प्रार्थना करू जे बिहार सं रेल परियोजना शिफ्ट नहि होए.
पिछला लेख: रेल कारखानाके मामला गरमाएल
बिहार से छीनो बंगाल को दो
बिहार के झटका


text:
भागलपुर जिलाक घोघा तहसील केँ पक्कीसराय गामक रहिवासी पवन गोस्वामी के पत्नी प्रियंका गोस्वामी अप्पन पति क' धोखा दैत अप्पन दियर साजन गोस्वामी सँ प्रेम करे लागली। भौजी प्रियंका दियर साजन संग सात-जन्म संग जियब आ मरबाक सपथ खेली। जाहिक बाद दुनू बिआह करबाक ऐलान करि घरक लोग क'चौंका देलनि।
घरक लोग सभ दुनू केँ खूब सम्झेलनि मुदा दुनू पर कोनो असर नहि पड़ल आओर दुनू बिआह करबाक जिद धेना रहल। आखिरकार प्रियंका केँ पति अप्पन पत्नी आओर छोटे भाई केँ खुशीक आगू घुटना टेक देलनि। बड़का भाई केर इजाजतक बाद परिवारक लोग सभ दुनू केँ बिआह करबाक फैसला केलनि।
एहि अजीबोगरीब घटना पर सवाल पुछला पर पवन गोस्वामी कहलनि कि जखन हमर पत्नी प्रियंका गोस्वामी हमर छोट भाई साजन गोस्वामी संग रहे चाहैत छथि तेँ हम अप्पन भाई आओर पत्नी केँ खुशीक लेल रोड़ा बनब मुनासिब नहि बुझलहुँ।
घोघा केँ सत्यकुटीर आश्रम मे गुरु दिन सगा संबंधी आओर परिवारक लोग सभक मौजूदगी मे दियर आओर भौजी पति - पत्नी बैन गेलथि। पूर्व पति पवन गोस्वामी घूंघट द' वर-वधू केँ खुशहाल जिनगीक कामना केलनि आओर आशीर्वाद देलनि। बिआह केँ सभ रस्म पूरा करबाक बाद सत्यकुटीर आश्रम के महंत वर पक्ष आओर वधू पक्ष के नाम सँ बिआह केर प्रमाण पत्र सौंपलनि।
अप्पन करेज पर पाथर ताखि पवन गोस्वामी अप्पन पत्नी भाई क' सौंप देलनि। बिआह केँ रस्म पूरा होय धरी हुनका मुंह पर विवशता केर खुशीक भाव छल। मुदा फेर हुनका अप्पन पत्नी केर धोखा नजैर एलनि, जाहिक बाद ओ अप्पन घर, सगा-संबंधी सभकेँ छोएड़ कतो चल गेला। हुनकर स्थिति देखैत घरक लोग सेहो हुनका रोकब मुनासिब नहि बुझलनि।
बिआहक बाद दुल्हन केर विदाई होयत अछि, मुदा एहिठाम पूर्व पति पवन गोस्वामी क' हुनकर माता -पिता, सगा - संबंधी आओर बिआह मे आयल समाजक लोग सभ नोर भरल आँखि सँ विदा केलनि।


text:
तेजस्वी यादव कैल्हि मंगल दिन जारी अप्पन बयान मे दावा केलनि कि पूरा देश मानैत अछि कि लालू प्रसाद यादव पूरा दिलेरी सँ सचक राह पर अड़ल छथि। तथाकथित चारा घोटाला दू मिनट मे भाईचारा घोटाला मे बदैल जेतिए यदि लालू प्रसाद केर DNA बदैल जेतिए। यदि लालू प्रसाद बीजेपी सँ हाथ मिला लेना रहतीए तँ ओ हिन्दुस्तान केँ आजुक राजा हरिश्चंद्र कहलाबतिए।
नेता प्रतिपक्ष आरोप लगौलनि कि लालू प्रसाद क' फंसाओल गेल अछि, तथाकथित भ्रष्टाचार तेँ बहाना अछि। विरोशी सभ कर्पूरी ठाकुर क' सेहो अपशब्द कहैत रहथिन, जखनकि हुनका पर भ्रष्टाचार केँ कोनो आरोप नहि छलैन्ह। तेजस्वी यादव कहलनि कि न्यायालय केर प्रक्रियाक हम सम्मान करैत छी आओर एहि प्रक्रिया मे लालू प्रसाद दोषमुक्त सेहो हेता। व्यक्ति विशेष क' रोकल जे सकैछ, हुनकर रोका विचार, मार्गदर्शन आओर दृढ़ संकल्प क' सभकेँ नहि।


text:
मधुबनी स्टेडियम । हम आएल छी अहां क दरबार मे आवेदन लाउ…..”उगना” क रूप मे मिथिलाक धरती पर आयल ”नीतिश” क इ बोल जनता दरबार मे मुख्यमंत्री कार्यक्रम क पहिल वाक्य छल। अपन सेवा यात्रा क तेसर दिन मुख्यमंत्री नीतीश कुमार भोर करीब दस बजे जनता क समक्ष हाथ जोडि हाजिए भेलाह। सीधा महिला दीर्घा लग पहुंचलाह आ आवेदन लेब शुरू केलथि। महिला स मैथिली मे गप शुरू केलथि। आश्वासन देलथि सबटा काज होएत। हमरा पर विश्वास अछि ने। महिला कए भरोस दैत कहला जे सरकार त भ्रष्टाचार क खिलाफ कार्रवाई क रहल अछि मुदा अहू सब जागू आ एकर विरोध करू। एहि पर प्रमिला देवी कहैत छथि- सर हमर गाम मे सड़क नहि अछि। आंगनबाड़ी केन्द्र नहि अछि। नीतीश हुनकर आवेदन लैत जिलाधिकारी संजीव हंस कए कार्यवाही करबा लेल कहलथि। फेर आगू बढैत कहला- ‘अंजनी बाबू (मानव संसाधन विभाग क प्रधान सचिव ) कल्पना क मामला देखू।’ कल्पना आरके कॉलेज मे आइएससी क छात्रा छथि। हिनकर शिकायत अछि जे कॉलेज मे पढ़ाई नहि होइत अछि। अगर एहन हालत रहल त गरीब लोक क बचा कोना पढत। किछु महिला कहलथि जे हुनकर मांग मे चारि गोटेक हत्या क देल गेल, पुलिस कोनो कार्रवाई नहि केलक। मुख्यमंत्री तुरंत दरभंगा प्रक्षेत्र क आइजी कए बजेलथि आ कहलथि- ‘गंभीर मामला अछि अविलम्ब कार्रवाई कैल जाए।’
मुख्यमंत्री एक डेग बढेने हेताह कि पाछु स आवाज आयल- भ्रष्टाचारी सब पर कार्रवाई करियउ सर। जवाब मे मुख्यमंत्री कहला- ‘कार्रवाई भ रहल अछि। सब पकडल जाएत।’ ताबत एकटा फरियादी कहलक- ‘सर शहर में पार्क नहि अछि।’ एहि पर मुख्यमंत्री डीएम स कहैत छथि- ‘देखू।’ टोला सेवकगण क फरियाद- ‘दस माह स भुगतान नहि भेटल अछि।’ फेर माइक स मुख्यमंत्री क आवाज गूंजैत अछि- ‘अंजनी बाबू देखू की मामला अछि?’ भीड़ स आवाज अबैत अछि- ‘सरिसवपाही कहिया एबै मुख्यमंत्री जी?’
एहि पर सेहो मैथिली जबाव दैत मुख्यमंत्री विधान पार्षद संजय झा क पीठ पर हाथ द कहला – ‘हिनका स गप करु।’ मुख्यमंत्री क ध्यान न्याय मित्र क आवेदन पर पडैत अछि। ओ माइक स ग्रामीण कार्य सह पंचायती राज मंत्री डा. भीम सिंह स कहैत छथि- ‘अहां सब न्याय मित्र क गप सुन लिअ।’ फौरन सरपंच क समस्या सेहो हुनका सुनबा लेल कहल जाइत अछि। फुलपरास क रामनगर पंचायत मे इंदिरा आवास क वितरण में गड़बड़ी स संबंधित आवेदन भेटला पर ओ ग्रामीण विकास मंत्री नीतीश मिश्र कए बजबैत छथि आ मामला कए देखबा लेल कहैत छथि। मंत्री श्री मिश्र ऑन द स्पॉट कार्रवाई करैत डीडीसी कए जांच क रिपोर्ट देबा लेल कहैत छथि। आवेदन जमा करबाक तीन मास बाद आय प्रमाण पत्र नहि भेटबाक शिकायत कए मुख्यमंत्री गंभीरता स लेलथि, ओ डीएम कए कहला जे सख्त कार्रवाई हेबाक चाही। जेपी पेंशन पर सीएम कहला- ‘जे आवेदन देने छी, हुनका जांचोपरांत पेंशन भेटत।
स्वास्थ्य विभाग स संबंधित एकटा मामला मे मुख्यमंत्री सिविल सर्जन कए बजबैत छथि। सिविल सर्जन जहिना अबैत छथि मुख्यमंत्री कहैत छथि- ‘अहां सुस्त रहब त लोक कोना स्वस्थ रहत। देखू बाबूबरही क संजय राम क केतना गंभीर मामला अछि। बच्चा भेल वर्ष 2010 में आ एखन धरि भुगतान नहि भेल अछि।’ फौरन स्वास्थ्य सचिव आवेदन पर गौर करैत आ सिविल सर्जन कए कार्रवाई लेल कहैत छथि। मुख्यमंत्री नीतीश कुमार जनता दरबार मे कुल पांच घंटा रहलाह। ओ दुपहरिया दू बजे स्टेडियम स विदा भेलाह। बहुत रास जनता अपन गप मुख्यमंत्री तक नहि पहुंचा सकल। मुदा जे पहुंचा सकल ओकर बस एतबे कहब छल जे बाबू काज होइ बा नहि होइ कम स कम मुख्यमंत्री जी हमर गप ढार भ सुनलखिन त आ कार्रवाई लेल कहबो केलखिन। आब काज त इहे पदाधिकारी सब कए करबाक छै। (इनपुट मे जागरण मे छपल रिपोर्ट क अनुदित अंश आ मिथिला न्यूज)
हम आएल छी अहां क दरबार मे आवेदन लाउ
मधुबनी स्टेडियम । हम आएल छी अहां क दरबार मे आवेदन लाउ…..”उगना” क रूप मे मिथिलाक धरती पर आयल ”नीतिश” क इ बोल जनता दरबार मे मुख्यमंत्री कार्यक्रम क पहिल वाक्य छल। अपन सेवा यात्रा क तेसर दिन मुख्यमंत्री नीतीश कुमार भोर करीब दस बजे जनता क समक्ष हाथ जोडि हाजिए भेलाह। सीधा महिला दीर्घा लग पहुंचलाह आ आवेदन लेब शुरू केलथि। महिला स मैथिली मे गप शुरू केलथि। आश्वासन देलथि सबटा काज होएत। हमरा पर विश्वास अछि ने। महिला कए भरोस दैत कहला जे सरकार त भ्रष्टाचार क खिलाफ कार्रवाई क रहल अछि मुदा अहू सब जागू आ एकर विरोध करू। एहि पर प्रमिला देवी कहैत छथि- सर हमर गाम मे सड़क नहि अछि। आंगनबाड़ी केन्द्र नहि अछि। नीतीश हुनकर आवेदन लैत जिलाधिकारी संजीव हंस कए कार्यवाही करबा लेल कहलथि। फेर आगू बढैत कहला- ‘अंजनी बाबू (मानव संसाधन विभाग क प्रधान सचिव ) कल्पना क मामला देखू।’ कल्पना आरके कॉलेज मे आइएससी क छात्रा छथि। हिनकर शिकायत अछि जे कॉलेज मे पढ़ाई नहि होइत अछि। अगर एहन हालत रहल त गरीब लोक क बचा कोना पढत। किछु महिला कहलथि जे हुनकर मांग मे चारि गोटेक हत्या क देल गेल, पुलिस कोनो कार्रवाई नहि केलक। मुख्यमंत्री तुरंत दरभंगा प्रक्षेत्र क आइजी कए बजेलथि आ कहलथि- ‘गंभीर मामला अछि अविलम्ब कार्रवाई कैल जाए।’


text:
पटना। 27 अक्टूबर। आस्था के महापर्व छठ पूजाक अंतिम दिन आय भोर उगैत सूर्य क' व्रती लोकनि अर्घ्य देलनि। एहि दौरान बिहार, झारखण्ड, उत्तर प्रदेश समेत पूरा देश भक्ति के रंग सँ सराबोर रहल। गाम - मोहल्ला सँ ल' क' गंगा घाट धरिक पूरा इलाका म' छठ पूजा केँ पारंपरिक व कर्णप्रिय गीत गुंजैत रहल। ओतहि देश भरिक अलग-अलग हिस्सा म' नदी - तालाब सभक कात म' बनाओल गेल घाट सभ पर श्रद्धालु सभक सैलाब देखबाक लेल भेटल। राजधानी पटना के विभिन्न घाट पर सेहो लाखो के संख्या म' लोग सभ उदीयमान सूर्य क' अर्घ्य देबाक लेल पहुंचल।
चारि दिनक ई महापर्व मंगल दिन नहाय-खाय सँ शुरू भेल छल। ओतहि दोसरदिन बुध क' खरना के उल्लास देखल गेल। चारि दिवसीय एहि लोकपर्व ल' क' व्रती सभमे बहुत उत्साह देखल गेल। छठी मइया के गीत सँ पूरा वातावरण म' भक्ति केर संचार भ' रहल अछि आओर एखनहुँ पूरा माहौल छठमय बनल अछि।


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Saturday, June 28, 2008
नशा कs नै कहू, शान सs जिबू..
शिखर (गुटखा) पाउच के बिना खाना हजम नै होइत अछि ! तम्बाकू सs त दाँत सुरक्षित रहैत अछि ! इत्यादि अनेक तरहक गप अपने सब नशेरी मधपान करै वला आदमी के मुह सs दिन रैत सुनैत हेब ! इ सब तर्क ओ सब अपन नशा करै के पक्ष मs देत छला ! हम तs कहैत छलो वर्तमान केंद्रीय स्वास्थ्य मंत्री अपन देश के पहिल स्वास्थ्य मंत्री हेता जे इ समस्या कs गंभीर सs लेना छैथ, आर ओ नशा पर रोक लगबै के प्रयाश मs जुरल छैथ ! पता चलल जे सार्वजनिक रूप सs धुम्रपान पर रोक, फ़िल्म मs शराब या सिगरेट पिबै के दृश्य कs नै देखबे के घोसना ओ केने छैथ ! संगे इयो पता चलल की हुनकर इ बात के बिरोध देश के महानायक अमिताभ बच्चन केलखिन हुनकर कहब छैन यदि फ़िल्म मs अई तरहक दृश्य नै देखेल जेते तs फेर देवदास जेहेंन फ़िल्म कोना बैन सकत ? महानायक के मुख सs अई तरहक बात देश वासी के नै पसंद भेलैन ! अहि कहू न की अमिताभ बच्चन जी एहेंन नेक इन्सान भला समाज आर इंसानियत के दुश्मन कोना भो सकैत अछि फ़िल्म निर्देशक महेश भट्टो हुनकर सुर सs मिलेल्खिंन, इ कहल जाओ की बिना शराब के बोतल हाथ मे लेने अभिनेता गमगीन नै देखेल पर्थिन ? आय के युवावर्ग अभिनेता सब सs बहुत प्रभावित रहैत छैथ ! नाई के दुकान पर अपने देखने हेब सब युवा के मांग रहै छैन शाहरुक खान , धोनी जेहेंन केश आर अभिषेक बच्चन जेहेंन दाढ़ी बन्बै के ! कुनू फ़िल्म मs अभिनेता यदि कुनू नया कपड़ा पहनै छैथ त हर युवा के ओ पहिलुक पसंद बैन जाय य ! आब कहू जे धुम्रपान करैत फ़िल्म के दृश्य सs जनमानस पर बुरा असर पड़ते की नै ? कम सs कम इंसानियत के नाते जै समाज मs हम रहै छि ओकर ध्यान राखब हमर सबहक फर्ज अछि ! सरकार कs हर साल धुम्रपान सs होई बला मौत के आकरा निक जोक मालूम छैन तदुपरांत ओ प्रतिबन्ध नै लगबैत छैथ, अहि कहू न खाली वैधानिक चेतावनी भर लिख देना सs किछ होई बला अछि ? यदि सरकार धुम्रपान पर रोक लगबैत छैथ तs हुनका भारी राजस्व के नुकसान हेतैन मुदा ओ इ नै सोचैत छैथ की यदि देश के नागरिक धुम्रपान ग्रसित नै हेता त हुनकर स्वस्थ्य दिमाग के उपयोग कतो नै कतो देश के हित मs उपयोगी हेतैन ! एक बात तs देखलो य की लत परे के बाद आदमी खुद ओई चीज कs बुरा मानैत छैथ बहुतो के मुंह सs सुनना छी.... अरे यार वाकई में नशा बहुत बुरी चीज हैं, पर अब क्या करू छूटती ही नहीं !
संक्षिप्त मs हम इ कहे चाहे छि की जे चीज तन मन आर धन हर तरह सs हमरा सब कs लुटी रहल अछि खाली अपने सब नै अपने सबहक़ परिजनों जै सs परेशान छैथ ओकरा सs भला हमरा सब'क कुन लाभ मीलत ? तही हेतु अपन खातिर नै सही घर - परिवार आर अपन बच्चा के खातिर इ जहर कs नै कहू आर खुश हाल जिन्दजी कs हाँ कहू !
हर फिक्र कs धुवा मs उराबई के बदला हवा मs उड़े बला धुआ के फिक्र करू .....
3 comments:
jeetu jee,ReplyDelete
shubh sneh, bahur neek bahut sateek vishay utthaulon ahan aa bahut sahee baat likhlaoun. aay nasha chaahe kono tarah ke ho, apna samaaj ke khokhlaa kene jaa rahal aichh. likhait rahu.
ee blog samanya aa gambhir dunu tarahak pathakak lel achhi, maithilik bahut paigh seva ahan lokani kay rahal chhi, takar jatek charchaa hoy se kam achhi.ReplyDelete
dr palan jha
"विदेह" प्रथम मैथिली पाक्षिक ई पत्रिका http://www.videha.co.in/:-
सम्पादक/ लेखककेँ अपन रचनात्मक सुझाव आ टीका-टिप्पणीसँ अवगत कराऊ, जेना:-
1. रचना/ प्रस्तुतिमे की तथ्यगत कमी अछि:- (स्पष्ट करैत लिखू)|
2. रचना/ प्रस्तुतिमे की कोनो सम्पादकीय परिमार्जन आवश्यक अछि: (सङ्केत दिअ)|
3. रचना/ प्रस्तुतिमे की कोनो भाषागत, तकनीकी वा टंकन सम्बन्धी अस्पष्टता अछि: (निर्दिष्ट करू कतए-कतए आ कोन पाँतीमे वा कोन ठाम)|
4. रचना/ प्रस्तुतिमे की कोनो आर त्रुटि भेटल ।
5. रचना/ प्रस्तुतिपर अहाँक कोनो आर सुझाव ।
6. रचना/ प्रस्तुतिक उज्जवल पक्ष/ विशेषता|
7. रचना प्रस्तुतिक शास्त्रीय समीक्षा।
अपन टीका-टिप्पणीमे रचना आ रचनाकार/ प्रस्तुतकर्ताक नाम अवश्य लिखी, से आग्रह, जाहिसँ हुनका लोकनिकेँ त्वरित संदेश प्रेषण कएल जा सकय। अहाँ अपन सुझाव ई-पत्र द्वारा ggajendra@videha.com पर सेहो पठा सकैत छी।
"विदेह" मानुषिमिह संस्कृताम् :- मैथिली साहित्य आन्दोलनकेँ आगाँ बढ़ाऊ।- सम्पादक। http://www.videha.co.in/
पूर्वपीठिका : इंटरनेटपर मैथिलीक प्रारम्भ हम कएने रही 2000 ई. मे अपन भेल एक्सीडेंट केर बाद, याहू जियोसिटीजपर 2000-2001 मे ढेर रास साइट मैथिलीमे बनेलहुँ, मुदा ओ सभ फ्री साइट छल से किछु दिनमे अपने डिलीट भऽ जाइत छल। ५ जुलाई २००४ केँ बनाओल “भालसरिक गाछ” जे http://www.videha.com/ पर एखनो उपलब्ध अछि, मैथिलीक इंटरनेटपर प्रथम उपस्थितिक रूपमे अखनो विद्यमान अछि। फेर आएल “विदेह” प्रथम मैथिली पाक्षिक ई-पत्रिका http://www.videha.co.in/पर। “विदेह” देश-विदेशक मैथिलीभाषीक बीच विभिन्न कारणसँ लोकप्रिय भेल। “विदेह” मैथिलक लेल मैथिली साहित्यक नवीन आन्दोलनक प्रारम्भ कएने अछि। प्रिंट फॉर्ममे, ऑडियो-विजुअल आ सूचनाक सभटा नवीनतम तकनीक द्वारा साहित्यक आदान-प्रदानक लेखकसँ पाठक धरि करबामे हमरा सभ जुटल छी। नीक साहित्यकेँ सेहो सभ फॉरमपर प्रचार चाही, लोकसँ आ माटिसँ स्नेह चाही। “विदेह” एहि कुप्रचारकेँ तोड़ि देलक, जे मैथिलीमे लेखक आ पाठक एके छथि। कथा, महाकाव्य,नाटक, एकाङ्की आ उपन्यासक संग, कला-चित्रकला, संगीत, पाबनि-तिहार, मिथिलाक-तीर्थ,मिथिला-रत्न, मिथिलाक-खोज आ सामाजिक-आर्थिक-राजनैतिक समस्यापर सारगर्भित मनन। “विदेह” मे संस्कृत आ इंग्लिश कॉलम सेहो देल गेल, कारण ई ई-पत्रिका मैथिलक लेल अछि, मैथिली शिक्षाक प्रारम्भ कएल गेल संस्कृत शिक्षाक संग। रचना लेखन आ शोध-प्रबंधक संग पञ्जी आ मैथिली-इंग्लिश कोषक डेटाबेस देखिते-देखिते ठाढ़ भए गेल। इंटरनेट पर ई-प्रकाशित करबाक उद्देश्य छल एकटा एहन फॉरम केर स्थापना जाहिमे लेखक आ पाठकक बीच एकटा एहन माध्यम होए जे कतहुसँ चौबीसो घंटा आ सातो दिन उपलब्ध होअए। जाहिमे प्रकाशनक नियमितता होअए आ जाहिसँ वितरण केर समस्या आ भौगोलिक दूरीक अंत भऽ जाय। फेर सूचना-प्रौद्योगिकीक क्षेत्रमे क्रांतिक फलस्वरूप एकटा नव पाठक आ लेखक वर्गक हेतु, पुरान पाठक आ लेखकक संग, फॉरम प्रदान कएनाइ सेहो एकर उद्देश्य छ्ल। एहि हेतु दू टा काज भेल। नव अंकक संग पुरान अंक सेहो देल जा रहल अछि। विदेहक सभटा पुरान अंक pdf स्वरूपमे देवनागरी, मिथिलाक्षर आ ब्रेल, तीनू लिपिमे, डाउनलोड लेल उपलब्ध अछि आ जतए इंटरनेटक स्पीड कम छैक वा इंटरनेट महग छैक ओतहु ग्राहक बड्ड कम समयमे ‘विदेह’ केर पुरान अंकक फाइल डाउनलोड कए अपन कंप्युटरमे सुरक्षित राखि सकैत छथि आ अपना सुविधानुसारे एकरा पढ़ि सकैत छथि।
मुदा ई तँ मात्र प्रारम्भ अछि।
अपन टीका-टिप्पणी एतए पोस्ट करू वा अपन सुझाव ई-पत्र द्वारा ggajendra@videha.com पर पठाऊ।
'विदेह' २३२ म अंक १५ अगस्त २०१७ (वर्ष १० मास ११६ अंक २३२)
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
"भालसरिक गाछ" विदेह वर्ष-1 मास-1 अंक-1 संपादकीय एहि प्रथमांक केँ प्रस्तुत करैत हम हर्षित छी। एहि मे मिथिला पेंटिंग आ...
-
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
जयकान्त मिश्र आ मैथिली शब्दकोश मैथिलीक पुरोधा जयकान्त मिश्र (१९२२-२००९ ) क ३ फरबरी २००९ केँ सात बजे साँझमे निधन भऽ गेलन्हि। मैथिली साहित्...


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Monday, July 28, 2008
'विदेह' १ जुलाई २००८ ( वर्ष १ मास ७ अंक १३ )५कथा बैसाखी-गजेन्द्र ठाकुर-
गजेन्द्र ठाकुर-
बैसाखी
“गरमी तातिलक छुट्टीक बाद कॉलेज कहिया खुजतैक”। एकटा विद्यार्थी कॉलेजक एकटा कर्मचारीकेँ पुछने छलाह।
“हमरा कपार पर लिखल छैक आकि नोटिस बोर्ड पर जाऽ कए देखबैक”। ओल सनक बोल बाजल ओऽ कर्मचारी जकर नाम गुणदेव छल।
“ओहो गुणदेबा भयङ्करे छल। एडमिशन क्लर्क छल, ताहि द्वारे चलतीमे छल”।
“नञि यौ। चपरासी छल। एडमिशन क्लर्क तँ मुँहदुब्बर छल आऽ ताहि द्वारे सभ ओकरे एडमिशन क्लर्क बुझैत छलाह”।
रतीश आऽ फूलक बीचमे ई वार्त्तालाप चलि रहल छल। बहुत दिनका बाद दुनू गोटेकेँ एक दोसरासँ भेँट भेल छलन्हि। स्कूल आऽ कॉलेजमे संगे-संग दुनू गोटे पढ़ने छलाह। मुदा तकरा बाद सालक साल बीति गेल छल, आऽ आइ चन्द्रधारी मिथिला कॉलेजमे अपन-अपन बेटाकेँ अभियान्त्रिकीक प्रवेश परीक्षा दिअएबाक लेल दुनू गोटे आयल छलाह आकि अनायासहि एक-दोसरासँ भेँट भए गेलन्हि। दुनू गोटेक बालक परीक्षा हॉलमे रहथि से दुनू गोटेक लग गप करबाक लेल तीन घण्टा समय छलन्हि।
करची कलमसँ लिखना लिखैत-लिखैत रतीश आऽ फूल दुनू गोटेक अक्षर सुन्दर भए गेल छलन्हि। रोशनाइक गोटीकेँ गरम पानिमे दए दवातमे दए ओहिमे करची कलम डुबा कए लिखना लिखैत छलाह दुनू गोटा। अपन-अपन गामसँ केजरीबाल हाइ स्कूल पहुँचैत छ्लाह दुनू गोटे। विज्ञानक प्रायोगिक कक्षाक कॉपी रतीशक सेहो साफ आऽ स्पष्ट होइत छलन्हि, मुदा फूलक अक्षर फूल सन सुन्दर होइत छलन्हि। मैट्रिकमे रतीशकेँ प्रथम श्रेणी आयल छलन्हि मुदा पूलकेँ द्वितीय श्रेणी अएलन्हि। आ.एस.सी. केर बाद रतीशतँ इंजीनियरिङमे नाम लिखा लेलन्हि मुदा रतीश पोस्टऑफिसमे किरानीक नोकरी पकड़ि लेने छलाह। आऽ तकर बाद १८ साल धरि दुनू गोटेकेँ एक दोसरासँ भेँट नहि भेल छलन्हि। नोकरी लगलाक बाद फूलक विवाह भए गेलन्हि।
“विवाहक बाद की भेल। हम तँ विवाहोमे नहि जाऽ सकल छलहुँ। पहिने ओतेक फोन-फानक सेहो प्रचलन नहि छल। ताहि द्वारे सम्पर्क सेहो नहि रहल”।
“नोकरीक बाद छोट भाय आऽ कनियाँकेँ लए नोकरी पर कोहिमा चल गेलहुँ। छोट भाए एकटा हाथसँ लुल्ह रहथि। दोसर हाथे प्रयाससँ लिखैत छलाह। किछु दिनुका बाद विकलांगक लेल आरक्षणक अंतर्गत हुनका सेहो किरानीमे केन्द्र सरकारक अंतर्गत नोकरी लागि गेलन्हि, आऽ ओऽ पटना चलि गेलाह। हमर माएकेँ हुनकर विवाहक बड़ सौख छलन्हि। मुदा घटको आबए तखन ने। से कतेक दिनुका बाद जखन माए हमरा ओहिठाम आएल छलीह, तँ एक गोट मैथिल परिवार हमरा ओहिठाम घुमए लेल आयल रहथि। हमर मायक वयसक एक गोट महिला छलीह जे अपन पुतोहुक संग आयल छलीह। गपे-शपमे हुनका पता चलि गेलन्हि, जे एहि घरमे एकटा विकलांग सरकारी नोकरी बला विवाहयोग्य बालक छैक। से ओऽ हठात् अपन पुत्रीक विवाहक प्रस्ताव सोझाँ आनि रखलन्हि।
हमर माय बजलीह, “बहिनदाइ। अछि तँ हमर बेटा सरकारी नोकरी करैत मुदा ई पहिनहिये कहि देनाइ ठीक बुझैत छी जे बादमे अहाँ नहि कही। शील-स्वभाव सभमे कोनो कमी नहि छैक, मुदा नहि जानि किएक भगवान एक हाथसँ लुल्ह कए देलखिन्ह। गाममे लोक सभ लुल्हा-लुल्हा कहि कए सोर करैत छैक। शुरूमे तँ हमरा बरदास्त नहि होइत छल, एहि गप पर झगड़ा भए जाइत छल। मुदा बादमे हमहू ई सोचि धैर्य धए लेलहुँ जे जखन भगवाने नजरि घुमा लेलन्हि, तँ ककरा की कहबैक”।
“से तँ हमरा गप-शपमे बुझबामे आबि गेल छल। आऽ ताहि द्वारे ई कथा करबाक साहसो भेल। अहाँ सँ की कहू। हमर बेटी पेदार अछि। पैर छोट-पैघ छैक। से सौँसे तेहल्लाकेँ बुझल छैक। इलाकामे ककरो लग कथाक लेल जायब सेहो हिम्मत नहि होइत अछि। भगवान छथिन्ह, नञि नैहरे आऽ नहिये सासुरमे क्यो पेदार भेल छल। भगवान भल करथिन्ह, देखबैक हमर बुचियाक बच्चा सर्वगुण सम्पन्न होयत”।
ई गप सुनिते हमर माय तँ सन्न दए रहि गेलीह। कनेक काल धरि गुम-सुम रहलाक बाद कहलन्हि जे सोचि कए खबरि पठाएब। घरमे किछु दिन धरि एहि गप पर चरचा भेल आऽ आगाँ जाऽ कए मायक विचार भेलन्हि, जे विवाह भए जएबाक चाही। विवाहक उपरान्त कताक बेर बच्चा खराप भए जाइत छल। तीन चारि बेर एहिना भेल। हमर भाए तँ मोनकेँ बुझा लेलन्हि मुदा, भाबहु विक्षिप्त जेकाँ भए गेलीह। राति-दिन घरमे उठा-पटकक अबाज पड़ोसी सभ सुनैत छल। मुदा आस्ते-आस्ते ओहो मोनकेँ बहटारि लेलन्हि। मुदा दस बरखक बाद भगवानक कृपा जे एकटा बच्चा भेलन्हि, सभ अंग दुरुस्त। मुदा एक दिन तेल-कूर लगा कए बाहर हबामे देलखिन्ह भाबहु। भाए हमर कहबो कएलन्हि, जे बच्चाकेँ भीतर कए लिअ, मुदा होनी जे कहैत छैक। साँझसँ बच्चाकेँ हुकहुक्की लागि गेलैक। अगिला दिन भोर धरि ओऽ एहि जगकेँ छोड़ि चलि गेल। हमरो पदस्थापन ताधरि पटने भए गेल छल, आऽ सभ गोटे संगे रहैत छलहुँ। मुदा भगवानोक लीला। जखन सभ आस छोड़ि देने छल, तखन फेर एकटा बालक भेलन्हि छोट भाँयकेँ। एहि बेर हुनकर सासु सेहो बच्चाक टहल-टिकोर करबाक लेल आबि गेलखिन्ह। आब तँ बेश टल्हगर भए गेल अछि, हृष्ट-पुष्ट कोनो पैअ नहि”। फूल बजिते रहलाह।
रतीश कहलन्हि-“अहाँ परेशानीयेमे रहलहुँ एतेक दिन धरि। मुदा अहाँकेँ कैकटा बच्चा अछि, की करए जाइत छथि से नहि कहलहुँ”।
“एकेटा अछि, से परीक्षा हॉलमे छथि, कनेक कालमे देखिए लेबन्हि। मुदा अहाँ अपन बच्चाकेँ परीक्षा दिआबए किएक आयल छी। आइ.एस.सी. पास कएने छथि, बेश चेतनगर भए गेल होएताह”। फूल भाए कहलन्हि।
“मुदा अहूँ तँ आएल छी...”।
रतीश बजैत चुप भए गेलाह। कारण एक गोट बालक वैशाखी पर चलि फूलक लग आबि ठाढ़ भए गेल छल। परीक्षा खतम भए गेल छल, आऽ रतीशकेँ ई बुझबामे बाङठ नहि रहलन्हि, जे ई बालक फूलक छियन्हि। कालक विचित्र गति, भाए-भाबहु विकलांग छन्हि, मुदा तत्ता-सिहर देखेलाक बादो भगवान हृष्ट-पुष्ट नेना देलखिन्ह, आऽ फूल सन लिखनहार फूल भाइक लेल विधनाक कलम नहि चललन्हि। मुदा फूल भाए शांत-धैर्य धए बेटासँ परीक्षाक विषयमे पूछि रहल छलाह।
(c)२००८. सर्वाधिकार लेखकाधीन आ’ जतय लेखकक नाम नहि अछि ततय संपादकाधीन।
विदेह (पाक्षिक) संपादक- गजेन्द्र ठाकुर। एतय प्रकाशित रचना सभक कॉपीराइट लेखक लोकनिक लगमे रहतन्हि, मात्र एकर प्रथम प्रकाशनक/ आर्काइवक/ अंग्रेजी-संस्कृत अनुवादक ई-प्रकाशन/ आर्काइवक अधिकार एहि ई पत्रिकाकेँ छैक। रचनाकार अपन मौलिक आऽ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि) ggajendra@yahoo.co.in आकि ggajendra@videha.co.in केँ मेल अटैचमेण्टक रूपमेँ .doc, .docx आ’ .txt फॉर्मेटमे पठा सकैत छथि। रचनाक संग रचनाकार अपन संक्षिप्त परिचय आ’ अपन स्कैन कएल गेल फोटो पठेताह, से आशा करैत छी। रचनाक अंतमे टाइप रहय, जे ई रचना मौलिक अछि, आऽ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। एहि ई पत्रिकाकेँ श्रीमति लक्ष्मी ठाकुर द्वारा मासक 1 आ’ 15 तिथिकेँ ई प्रकाशित कएल जाइत अछि।
No comments:
Post a Comment
"विदेह" प्रथम मैथिली पाक्षिक ई पत्रिका http://www.videha.co.in/:-
सम्पादक/ लेखककेँ अपन रचनात्मक सुझाव आ टीका-टिप्पणीसँ अवगत कराऊ, जेना:-
1. रचना/ प्रस्तुतिमे की तथ्यगत कमी अछि:- (स्पष्ट करैत लिखू)|
2. रचना/ प्रस्तुतिमे की कोनो सम्पादकीय परिमार्जन आवश्यक अछि: (सङ्केत दिअ)|
3. रचना/ प्रस्तुतिमे की कोनो भाषागत, तकनीकी वा टंकन सम्बन्धी अस्पष्टता अछि: (निर्दिष्ट करू कतए-कतए आ कोन पाँतीमे वा कोन ठाम)|
4. रचना/ प्रस्तुतिमे की कोनो आर त्रुटि भेटल ।
5. रचना/ प्रस्तुतिपर अहाँक कोनो आर सुझाव ।
6. रचना/ प्रस्तुतिक उज्जवल पक्ष/ विशेषता|
7. रचना प्रस्तुतिक शास्त्रीय समीक्षा।
अपन टीका-टिप्पणीमे रचना आ रचनाकार/ प्रस्तुतकर्ताक नाम अवश्य लिखी, से आग्रह, जाहिसँ हुनका लोकनिकेँ त्वरित संदेश प्रेषण कएल जा सकय। अहाँ अपन सुझाव ई-पत्र द्वारा ggajendra@videha.com पर सेहो पठा सकैत छी।
"विदेह" मानुषिमिह संस्कृताम् :- मैथिली साहित्य आन्दोलनकेँ आगाँ बढ़ाऊ।- सम्पादक। http://www.videha.co.in/
पूर्वपीठिका : इंटरनेटपर मैथिलीक प्रारम्भ हम कएने रही 2000 ई. मे अपन भेल एक्सीडेंट केर बाद, याहू जियोसिटीजपर 2000-2001 मे ढेर रास साइट मैथिलीमे बनेलहुँ, मुदा ओ सभ फ्री साइट छल से किछु दिनमे अपने डिलीट भऽ जाइत छल। ५ जुलाई २००४ केँ बनाओल “भालसरिक गाछ” जे http://www.videha.com/ पर एखनो उपलब्ध अछि, मैथिलीक इंटरनेटपर प्रथम उपस्थितिक रूपमे अखनो विद्यमान अछि। फेर आएल “विदेह” प्रथम मैथिली पाक्षिक ई-पत्रिका http://www.videha.co.in/पर। “विदेह” देश-विदेशक मैथिलीभाषीक बीच विभिन्न कारणसँ लोकप्रिय भेल। “विदेह” मैथिलक लेल मैथिली साहित्यक नवीन आन्दोलनक प्रारम्भ कएने अछि। प्रिंट फॉर्ममे, ऑडियो-विजुअल आ सूचनाक सभटा नवीनतम तकनीक द्वारा साहित्यक आदान-प्रदानक लेखकसँ पाठक धरि करबामे हमरा सभ जुटल छी। नीक साहित्यकेँ सेहो सभ फॉरमपर प्रचार चाही, लोकसँ आ माटिसँ स्नेह चाही। “विदेह” एहि कुप्रचारकेँ तोड़ि देलक, जे मैथिलीमे लेखक आ पाठक एके छथि। कथा, महाकाव्य,नाटक, एकाङ्की आ उपन्यासक संग, कला-चित्रकला, संगीत, पाबनि-तिहार, मिथिलाक-तीर्थ,मिथिला-रत्न, मिथिलाक-खोज आ सामाजिक-आर्थिक-राजनैतिक समस्यापर सारगर्भित मनन। “विदेह” मे संस्कृत आ इंग्लिश कॉलम सेहो देल गेल, कारण ई ई-पत्रिका मैथिलक लेल अछि, मैथिली शिक्षाक प्रारम्भ कएल गेल संस्कृत शिक्षाक संग। रचना लेखन आ शोध-प्रबंधक संग पञ्जी आ मैथिली-इंग्लिश कोषक डेटाबेस देखिते-देखिते ठाढ़ भए गेल। इंटरनेट पर ई-प्रकाशित करबाक उद्देश्य छल एकटा एहन फॉरम केर स्थापना जाहिमे लेखक आ पाठकक बीच एकटा एहन माध्यम होए जे कतहुसँ चौबीसो घंटा आ सातो दिन उपलब्ध होअए। जाहिमे प्रकाशनक नियमितता होअए आ जाहिसँ वितरण केर समस्या आ भौगोलिक दूरीक अंत भऽ जाय। फेर सूचना-प्रौद्योगिकीक क्षेत्रमे क्रांतिक फलस्वरूप एकटा नव पाठक आ लेखक वर्गक हेतु, पुरान पाठक आ लेखकक संग, फॉरम प्रदान कएनाइ सेहो एकर उद्देश्य छ्ल। एहि हेतु दू टा काज भेल। नव अंकक संग पुरान अंक सेहो देल जा रहल अछि। विदेहक सभटा पुरान अंक pdf स्वरूपमे देवनागरी, मिथिलाक्षर आ ब्रेल, तीनू लिपिमे, डाउनलोड लेल उपलब्ध अछि आ जतए इंटरनेटक स्पीड कम छैक वा इंटरनेट महग छैक ओतहु ग्राहक बड्ड कम समयमे ‘विदेह’ केर पुरान अंकक फाइल डाउनलोड कए अपन कंप्युटरमे सुरक्षित राखि सकैत छथि आ अपना सुविधानुसारे एकरा पढ़ि सकैत छथि।
मुदा ई तँ मात्र प्रारम्भ अछि।
अपन टीका-टिप्पणी एतए पोस्ट करू वा अपन सुझाव ई-पत्र द्वारा ggajendra@videha.com पर पठाऊ।
'विदेह' २३२ म अंक १५ अगस्त २०१७ (वर्ष १० मास ११६ अंक २३२)
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
"भालसरिक गाछ" विदेह वर्ष-1 मास-1 अंक-1 संपादकीय एहि प्रथमांक केँ प्रस्तुत करैत हम हर्षित छी। एहि मे मिथिला पेंटिंग आ...
-
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
जयकान्त मिश्र आ मैथिली शब्दकोश मैथिलीक पुरोधा जयकान्त मिश्र (१९२२-२००९ ) क ३ फरबरी २००९ केँ सात बजे साँझमे निधन भऽ गेलन्हि। मैथिली साहित्...